ASTRO TRAČARA: Ko je sklon intrigama,ko ne ume da čuva tajnu, a ko voli da ogovara? – NE LOMI MI SRCE\nASTRO TRAČARA: Ko je sklon intrigama,ko ne ume da čuva tajnu, a ko voli da ogovara?\n22 Juna, 2018\tOff\tBy nika\nKo je sklon intrigama, skandalima, ko ne ume da čuva tajnu, ko voli da ogovara? U kratkim crtama otkrivamo vam tipične karakteristike svakog znaka zodijaka…\nOštar na jeziku i vrlo direktan. Ovan je u stanju da “saspe” u lice sve što misli, ne obazirući pri tom na posledice. Sa druge strane, on očekuje jednaku “paljbu” od strane drugih. Pripadnik ovog znaka ne toleriše laž i laskanje, pa nije svestan da svojim stavom može povrediti druge.\nBikovi su skloni da drugima nalaze mane, pa da o tome raspredaju priče uz koju čašicu. On ipak nije zlonameran jer prima kritike i sugestije drugih podjednako. Svakako da će se on slepo držati svojih uverenja, ali pozitivna strana je da će Bik, u koliko mu se poverite, čuvati vašu tajnu do groba.\nOvde se bolje “ujedite za jezik” pre nego počnete da pričate. Oprez kada su Blizanci u pitanju, jer njima se nije pametno poveravati. Oni jednostavno ne umeju da čuvaju tajne, čak ni sopstvene. Stalna potreba za senzacijom, njima ne dozvoljava da dobre priče ne podele sa drugima.\nHoroskop: Ovnovi lako odustaju, Ribe čeka nova romansa!\nHOROSKOP I LAŽ: Ko je najveštiji lažov, a ko će uvek biti iskren?!


Ćapin se vraća na teren: Kroz mečeve do forme - Jadranska liga, Košarka, Top News\nĆapin se vraća na teren: Kroz mečeve do forme\nAleksandar Milosavljević 24.01.2014., 16:54\nDa li je povreda konačno otišla u prošlost? Aleksandar Ćapin, najbolji igrač Budućnosti, posle duže pauze zbog povrede leđa mogao bi da se vrati na teren već u subotu protiv Širokog u dvorani „Morača” (21.00 h).\n„Moje zdravstveno stanje se dosta popravilo, počeo sam da treniram sa ekipom, ali još uvek nije takvo da bih mogao da budem zadovoljan. Realno sam na 50 odsto fizičke spreme, bar kada je reč o brzini i pokretljivosti. Već protiv Širokog bi trebalo da budem u timu, pa se nadam da ću, iz utakmice u utakmicu, da podižem formu do prepoznatljivog nivoa“ – priča plejmejker Podgoričana.\nOporavak je trajao punih mesec i po dana.\n„Da, i trajaće sasvim sigurno još toliko, bar dok ne budem sasvim spreman. Ali, sada ću biti bar koji minutu prisutan na terenu i pokušaću da se kroz igru vraćam u pravi kolosek. Pokušaću da pomognem saigračima i klubu koliko mi to trenutno stanje dozvoli – kaže Ćapin i dodaje: -Hvala klubu i navijačima na strpljenju, naravno da ću se truditi da im uzvratim na pravi način dobrim igrama i pobedama tima“ – zaključuje Aleksandar Ćapin, organizator igre Budućnosti.\nAleksandar Ćapinkk budućnost\nPrethodna vest Kada Serhio Rodrigez pojede bananu… (VIDEO)\nSledeća vest Supić stigao u Voždovac\n‘VREĐALI SU ME LJUDI IZ ZVEZDINOG RUKOVODSTVA’: Trener Igokee osvrnuo se na utakmicu protiv crveno-belih, pa izneo šokantne detalje!\nHotSport 17.05.2021., 13:20\nAleksandar Rakočević 17.05.2021., 12:11\nDEJAN RADONJIĆ: ‘Ne bih da izdvajam pojedince! Pobedu smo ostvarili kao tim’\nDimitrije Nišavić 17.05.2021., 11:16\nKada Serhio Rodrigez pojede bananu… (VIDEO)\nSupić stigao u Voždovac


Ukrajina prihvatila „Štajmajerovu formulu“ za rešavanje sukoba u Donbasu\nUkrajina prihvatila „Štajmajerovu formulu“ za rešavanje sukoba u Donbasu\nSednica kontakt grupe za rešavanje situacije u Donbasu se održava u Minsku. Tekst formule su potpisali učesnici iz Ukrajine, Rusije i OEBS-a.\nUkrajinski predsednik Vladimir Zelenski je potvrdio da je Kijev potpisao „formulu Štajnmajera“ i da će biti napravljen novi zakon o specijalnom statusu Donbasa, koji će sadržavati ovu „formulu“.\nPo njegovim rečima, „formula“ podržava održavanje izbora na teritoriji koju Kijev ne kontroliše po ukrajinskom zakonu, nakon čega će na snagu stupiti zakon o specijalnom statusu Donbasa, ako posmatrači OEBS-a konstatuju da su održani po standardima OEBS-a.\nPovlačenje trupa iz sela Petrovsko i Zoloto u Donbasu će biti održano 7. oktobra, saopštio je specijalni predstavnik OEBS-a Martin Sajdik.\n„Štajnmajerova formula“, koju je formirao Frank-Valter Štajnmajer, bivši nemački predsednik, bivši predsedavajući OEBS-a i bivši ministar spoljnih poslova Nemačke, definiše mehanizam za donošenje zakona o posebnom postupku lokalne samouprave u određenim oblastima Donjecke i Luganske oblasti i privremeno na dan izbora i na stalnoj osnovi, nakon objavljivanja izveštaja OEBS-a o izbornim rezultatima.


Rast prodaje nemačke Štade iznad tržišnog proseka u 2021. - Radio Sto Plus\nRast prodaje nemačke Štade iznad tržišnog proseka u 2021.\nŠtada grupa, u okviru koje posluje Hemofarm, u 2021. ponovo je nadmašila trendove na tržištu i imala je rast prodaje od osam odsto - na 3,25 milijardi evra, i povećanje profita od 37 odsto u vidu dobiti pre kamate, poreza i amortizacije (EBITDA) -...\nSve tri strateške grupe proizvoda (farmaceutski specijaliteti, zdravstveni proizvodi široke potrošnje i generički lekovi) doprineli su rastu prodaje koji se posebno ubrzao u drugoj polovini godine usled oporavka potražnje na tržištu.\nUz sve širi portfolio koji uključuje terapije za lečenje Parkinsonove bolesti i biosimilare, Štada je finansijski gledano četvrti po veličini igrač u Evropi kako u segmentu zdravstvenih proizvoda široke potrošnje tako i generičkih lekova, navodi se u kompanijskom saopštenju.\nŠtada je tokom prošle godine uspela da ojača ovu poziciju, nadmašivši i ukupno tržište i svojih pet najvećih konkurenata u segmentu lekova koji se izdaju bez recepta.\nNa evropskim tržištima, Štada je ostvarila rast prodaje od 12 odsto, uključujući organski rast od sedam odsto bez akvizicija. Dve trećine ili 16 od 24 zemlje u regionu zabeležile su dvocifreno povećanje prodaje, uključujući rast od preko 20 odsto u Francuskoj i Španiji.\nU Srbiji je Hemofarm doprineo rastu Štade kao jedno od njenih deset najuspešnijih tržišta po prodaji u 2021. Srbija je glavni centar kako proizvodnje tako i lanca snabdevanja za Štada grupu budući da iz pogona u Vršcu, Dubovcu i Šapcu isporučuje lekove zemljama širom sveta.\n„Svaki četvrti proizvod prodat u Srbiji, kako na recept tako i bez recepta, isporučio je Hemofarm“, istakao je generalni direktor Hemofarma Ronald Zeliger .\nDodao je da u segmentu lekova koji se izdaju na recept, i dalje nadmašujemo tržište zahvaljujući novim terapeutskim opcijama kao što su prva na tržištu generička verzija antitrombotika pod nazivom tikagrelor ili okrelizumab, biološki lek za lečenje multiple skleroze.\n„Takodje, u segmentu zdravstvenih proizvoda široke potrošnje, Hemofarm nastavlja sa snažnim rastom, proširivši uspešne brendove poput probiotika dodavanjem proizvoda kao što su Buscopan, Bisolvon i Dulcolax koje sada prometujemo za Sanofi. Skorašnje proširenje asortimana sa proizvodom Intesta takodje je povećalo našu ponudu gastrointestinalnih preparata“, rekao je Zeliger.\nGeneralni direktor Štade Peter Goldšmit je rekao da je ponosan i zahvalan na tome što je 12.500 zaposlenih u toj kompaniji širom sveta neumorno radilo sa partnerima iz lanca snabdevanja kako bi obezbedili da lekovi dodju do pacijenata.\n„Zahvaljujući rastu iznad tržišnog proseka, Štada je bila u mogućnosti da obezbedi gotovinu neophodnu za nastavak investiranja u naše ljude i portfolio. Naša svrha da brinemo o zdravlju ljudi kao partner od poverenja podrazumeva snabdevanje pacijenata lekovima koji su im neophodni u svako doba, pa čak i u vremenima kriza i konflikata“, kazao je on.\n„Uzimanje pod licencu skoro 100 dodatnih proizvoda u razvoju tokom 2021. svedoči o Štadinoj poziciji pouzdanog partnera. Kombinacija našeg snažnog organskog poslovanja, čvrste finansijske osnove i veoma posvećene radne snage uverava me u Štadin dalji uspeh i snažan doprinos globalnom zdravstvu u 2022. Zbog naše široke geografske prisutnosti u Zapadnoj Evropi, na Bliskom istoku i u Aziji, uveren sam da ćemo savladati izazove koji nas očekuju u Ukrajini i Rusiji”, rekao je Goldšmit.\nBorović (Narodna stranka): Srbija u dugovima, sa rastućom inflacijom...\nSindikat Fijat plastik: Očekujemo dogovor na sutrašnjem sastanku Vučićem\nCoca-Cola HBC Srbija kroz novu inicijativu deljenjem znanja osnažuje...


Interconnector i HP potpisali ugovor vredan 46 miliona dolara – Personal magazin\nHP će unaprediti performanse i bezbednost, i smanjiti troškove IT okruženja kompanije Interconnector. HP je s Interconnectorom potpisao outsourcing ugovor vredan 46 miliona dolara koji obuhvata unapređivanje bezbednosti i pouzdanosti,…\nHP će unaprediti performanse i bezbednost, i smanjiti troškove IT okruženja kompanije Interconnector. HP je s Interconnectorom potpisao outsourcing ugovor vredan 46 miliona dolara koji obuhvata unapređivanje bezbednosti i pouzdanosti, kao i smanjivanje troškova IT okruženja britanske kompanije koja upravlja strateškim gasovodom između Velike Britanije i kontinentalne Evrope.\nUgovor, koji se odnosi na narednih deset godina, obuhvata čitav raspon HP-ovih proizvoda i usluga, uključujući rešenje za kreiranje dvostrukih računskih centara, te tehnologiju konvergentne infrastrukture projektovane tako da pruži visok nivo bezbednosti, dostupnosti i pouzdanosti.\n“Očekujemo da će bolje performanse unaprediti iskustvo naših krajnjih korisnika, kao i vidljivost kvaliteta naših usluga, a procenjujemo i da će se IT troškovi smanjiti znatno više nego što bi se to desilo primenom nekog od alternativnih rešenja”, rekao je Terry Stephens, direktor IT službe kompanije Interconnector. “Odabrali smo HP zbog njihovog temeljnog razumevanja naših poslovnih potreba, kao i kompetitivne cene rešenja koje minimizuje naš rizik.”\nNove usluge će biti pokretane iz HP-ovog vrhunskog računskog centra u Wynyardu u Velikoj Britaniji, dok će kao rezervna lokacija služiti Interconnectorov računski centar u Zeebruggeu u Belgiji. Ugovor obuhvata kreiranje dvosturkog računskog centra, hosting web prezentacija, umrežavanje, usluge vezane za radna mesta, upravljanje uslugama, održavanje i razvoj aplikacija, zaštitu i oporavak u slučaju nesreće, kao i osvežavanje servera i storidža, transfer tehnologije i podršku tokom uvođenja novog sistema.\n“Širina naše tehnologije, kao i sposobnosti vezane za računske centre i usluge, omogućavaju na da kompanijama kao što je Interconnector pomognemo da kreiraju Instant-On Enterprise okruženje. To će im omogućiti da inovacijama podstiču rast, da optimizacijom snižavaju troškove, kao i da upravljanje rizikom pretvore u svoju prednost”, rekao je Craig Wilson, potpredsednik HP-ove grupe za poslovne usluge za Veliku Britaniju i Irsku.\nInterconnector i HP potpisali ugovor vredan 46 miliona dolara was last modified: February 14th, 2011 by Redakcija


Arsenal ubedljivo pobedio Čelsi\nBeta\t 24. septembra 2016. 20:40\nFudbaleri Arsenala pobedili su večeras na svom terenu u londonskom derbiju Čelsi sa 3:0, u utakmici šestog kola Premijer lige i popeli se na treće mesto na tabeli.\nArsenal je potpuno nadigrao Čelsi u prvom poluvremenu, kada je postigao sva tri gola. “Tobdžije” su povele golom Aleksisa Sančesa u 11. minutu posle velike greške fudbalera Čelsija Gerija Kejhila koji je izgubio loptu posle dodavanja Branislava Ivanovića. To je bio 47. gol čileanskog fudbalera u 100. utakmici za Arsenal u svim takmičenjima.\nPosle dva i po minuta Arsenal je duplirao vodjstvo. Kombinovali su domaći igrači, Aleks Ivobi dodao je do Ektora Belerina koji je pred golom sa desne strane pronašao Tea Volkota, kome nije bilo teško da pogodi mrežu.\nTreći gol postigao je Mesut Ozuil u 40. minutu posle duplog pasa sa Sančesom. Do kraja poluvremena Čelsi je pokušao preko Edena Azara, ali je pogodio spoljni deo mreže iz voleja.\nArsenal je kontrolisao igru u drugom delu utakmice i Čelsi nije uspevao ozbiljnije da zapreti sve do same završnice. Najozbiljniju šansu Čelsi je imao u 84. minutu kada je Miši Batšuaj šutirao, ali je golman Petr Čeh odbranio.\nPre današnje utakmice Arsenal nije pobedio Čelsi u poslednjih devet mečeva, dok u poslednjih šest nije uspeo da postigne nijedan gol.\nArsenal je posle četvrte uzastopne pobede treći na tabeli sa 13 bodova, ima bod manje od Totenhema i pet manje od prvoplasiranog Mančester sitija.\nČelsi je posle drugog uzastopnog poraza, a treće vezane utakmice bez pobede, pao na osmo mesto na tabeli sa 10 bodova.


Prenger: Neizvesno u Siriji i Iranu\nBivši pomoćnik sekretara za odbranu Robert Prenger\nBivši pomoćnik sekretara za odbranu za Bliski istok i Južnu Aziju, Robert Prenger u u intervjuu za Glas Amerike osvrnuo se na dva trenutno ključna spoljnopolitička pitanja za SAD - Siriju i Iran.\nPrenger: „Obe situacije - u Siriji i Iranu, su veoma dinamične i neizvesne. U slučaju Sirije, Vašington u suštini zastupa gledište da se problemi u toj zemlji razmotre u kontekstu diplomatskih nastojanja da predsednik Bašar al-Asad podnese ostavku. Ta nastojanja bi se potkrepila raznim vidovima podrške disidentskim grupama i sankcijama, bez stvarne vojne intervencije, mada su, uprkos tome, sve opcije na stolu. U pogledu Irana, mi nemamo zvanične diplomatske odnose sa tom zemljom od 1979. i SAD su od tada u nekoj vrsti političke ratne igre sa Iranom. Ta situacija se vremenom intenzivirala zbog spornog iranskog nuklearnog programa, konfrontacije sa Izraelom, podrške terorizmu, pretnjama o zatvaranju Ormuskog moreuza i nastojanja Irana da postane vodeća regionalna sila.“\nGlas Amerike: Kakve su šanse za dodje do izraelskog vojnog napada na Iran?\nPrenger: „U ovom trenutku imate oprečna mišljenja o vremenu mogućeg izraelskog vojnog napada na Iran i svrsishodnosti takve akcije. Ukoliko je tvrdnja Izraela tačna, pitanje kojom brzinom Iranci mogu da proizvedu nuklearno oružje, postaje manje važno od pitanja da li se taj proces može zaustaviti i da li će glavna iranska nuklerna postrojenja postati neuništiva. Ukoliko iranski nuklearni objekti mogu da budu zaštićeni od svakog napada, element vremena je irelevantan, odnosno da li će Iran imati bombu za 6 meseci, ili 6 godina, pošto će Izrael biti doveden u nepovratno nepovoljnu poziciju. Dakle, izraelski premijer Benjamin Natanjahu i ministar odbrane Ehud Barak, koji zastupaju agresivniji stav, će morati da procene kada bi moglo da dodje do neminovnog momenta napada. Medjutim, američka administracija smatra da postoje alternativna rešenja, kao što su sankcije, koje su sve efikasnije, ekonomska i politička izolacija, usporavanje razvoja nuklearnog programa, tehnološka sabotaža, onosposobljavanje instalacija koje obogaćuju uranijum, itd. Prema tome, situacija je daleko složenija i mora joj se prići oprezno i stručno.“\nGlas Amerike: Da li će uloga diplomatije ipak prevagnuti u odnosu na vojnu opciju u pogledu Irana i Sirije?\nPrenger: „Neki analitičari smatraju da bi napad na Iran mogao da ima katastrofalne posledice za Izrael, što je mišljenje koje ne dele izraelski premijer i ministar odbrane. Neposredne posledice bi bile da bi cena nafte skočila, dok be neke arapske zemlje bile veoma uznemirene i pokušale bi da izgrade svoje nuklearne arsenale. Ono što je donekle utešno u celoj situaciji jeste da su bezbednosno-tehnološki odnosi Izraela i SAD tako složeni i, ako hoćete, dve zemlje su toliko medjuzavisne, da Izrael ipak ne bi preduzeo akciju bez nekog vida saglasnosti Vašingtona. Što se tiče Sirije, mislim da će za sada preovladati sve vrste pritisaka osim direktne medjunarodne vojne akcije.“


Očišćena parkirališta | Boom93\nParking servis u Požarevcu uložio je sredstva u nabavku nove opreme, a prvi put na zatvorenim parkiralištima danas se pojavilo mini vozilo za čišćenje snega.\nDirektor Slavko Živković kaže da je u nabavku vozila sa pratećom opremom uloženo oko 300.000 dinara.\nVozači sada mogu da očekuju mnogo bolje uslove na parkiralištima tokom snežnih padavina.\nParking servis takođe planira da ove godine uloži sredstva u asfaltiranje zatvorenih parkirališta u gradu.\nFormirana nova organizacija\nTrgovinski bilans regiona


Ministar Ivan Mrkić u poseti Rumuniji\nMinistar spoljnih poslova Srbije Ivan Mrkić rekao je danas da Srbija i Rumunija nemaju otvorenih pitanja u bilateralnim odnosima i da zvanični Bukurešt nedvosmisleno podržava Srbiju na njenom putu ka EU.\n"Stav Rumunije će biti nedvosmislen da Srbija treba da postane članica EU i da krajem juna treba da dobije datum za otpočinjanje pregovora o članstvu", rekao je Mrkić posle sastanka sa šefom rumunske diplomatije Titusom Korlaceanom.\nMrkić je podsetio da je Rumunija jedna od onih zemalja koja je podržavala Srbiju kada je reč o nepriznavanju nezavisnosti Kosova. Rumunija je jedna od pet članica EU koje nisu priznale jednostrano proglašenu kosovsku nezavisnost.\n"Mi smo izrazili zahvalanost zbog takvog stava, a posebno izražavamo poštovanje za to što Rumunija stoji čvrsto iza toga da Srbija treba da dobije datum za otpočinjanje pregovara sa EU", istakao je Mrkić.\nKorlacean je ranije na zajedničkoj konferecniji za novinare sa Mrkićem rekao da Rumunija podržava da Srbiji u junu bude određen jasan datum za početak pregovora.\n"Danas sigurno mogu reći da će Srbija postati članica EU, ali put koji treba da prođe je veoma složen i sa puno prepreka", rekao je on i dodao da je predložio da Rumunija Srbiji stavi na raspolaganje svu ekspertizu po pitanju pridruživanja.\nMinistar Mrkić je na konferenciji za štampu rekao i da je želeo da obavesti rumunske prijatelje o procesu dijaloga Beograda i Prištine.\n"I naišao sam na razumevanje u svim našim objašnjenjima", rekao je Mrkić.\nKorlacean je dodao da je Rumunija, zajedno sa evropskim partnerima, pozdravila ceo proces, hrabrost i političku volju da se postigne jedan takav sporazum.\n"Prema opštem mišljenju u Evropi ovaj sporazum otvara put za težnje Srbije da brže pristupi EU", rekao je rumunski ministar.\nMrkić je naglasio da je sa Korlaceanom prošao sve tačke dnevnog reda koje se tiču bilateralnih odnosa i da su zajednički konstatovali da dve države praktično nemaju otvorenih pitanja i da sarađuju posebno u ekonomskoj sferi.\nMrkić je podsetio da dve zemlje 130 godina imaju diplomatske odnose, da su u istoriji uvek bile saveznici i prijatelji, a da danas teže istim političkim budućnostima.\n"Naši odnosi su takvi da imaju najbolju moguću perspektivu", rekao je on.\nPodsetivši da je u Beogradu već bio rumunski premijer Viktor Ponta, šef srpske diplomatije je najavio da će za dve nedelje u posetu Rumuniji doći sprski premijer Ivica Dačić.\n"Imamo puno planova i projekata koji su već u toku i koje planiramo da obistinimo u bliskoj budućnosti, a u tom smislu je veoma bitan sastanak Mešovite komisije za ekonomsku saradnju u junu u Beogradu", rekao je on.\nMrkić je dodao da će Srbija i Rumunija u punoj meri sarađivati i u okviru Dunavske strategije i najavio da će ponovo doći u Bukurešt u oktobru.\nRumunski ministar je podsetio da je Srbija na ekonomskom planu na Zapadnom Balkanu glavni trgovinski partner njegove zemlje.\nKako je rekao, na današnjem sastanku bilo je reči i o novim transnacionalnim projetkima u okviru podunavskog regiona.\nJedna od tema bile su i nacionalne manjine.\n"Korlacean je potpuno u pravu kada kaže da su nacionalne manjine koje mi imamo most saradnje i prijateljstva koje karakteriše naše dve zemlje", rekao je srpski šef diplomatije.\nOn je istakao da Srbija preduzima sve što je u njenoj moći da sve nacionalne manjine koje u njoj žive uživaju sva prava i slobode i da će nastaviti sa merama koje relaksiraju i snaže njihov položaj.\n"Dogovarali smo se kako da unapredimo njihova prava i slobode. Naša vlada je već sprovela neke mere i namerava da nastavi tim putem", zaključio je Mrkić.\nKorlacean je rekao da se Rumunija po pitanju nacionalnih manjina uzda u evropske standarde.\n"Po tom pitanju u Srbiji treba primenjivati Kopenhaške kriterijume. Prema tim kriterijumima pristup obrazovanju i verskim službama predstavlja osnovno pravo koje treba da se poštuje u jednoj državi", rekao je on i zahvalio se Mrkiću na angažovanju da se ta prava ispoštuju i kada se radi o Rumunima iz istočne Srbije.\nTokom današnje posete ministar Mrkić sastao se i sa predsednikom Donjeg doma rumunskog parlamenta Velerijem Zgoneom.\nKljučne reči: Rumunija Ivan Mrkić


Do sada je izneto 560 vreća ptičjeg izmeta i uginulih golubova, a preostalo je da se prikupi još najmanje ista količina.\n- Zahvaljujem se ljudima koji učestvuju u ovom velikom i veoma prljavom poslu, jer je tavan bio potencijalni izvor zaraze – izjavio je predsednik opštine Zoltan Bilicki, koji je obišao radnike.\nMatica srpska ostala u mraku\nJavna rasveta u Ulici Matice srpske isključena je već dve sedmice, od kako je trula metalna bandera pala na automobil. Ispostavilo se da je trulo još osam stubova za električnu rasvetu, pa su svi oni uklonjeni i do danas nisu zamenjeni. U mraku je ostala i zgrada Matice srpske, u čiju dekorativnu rasvetu je Zavod za izgradnju grada nedavno uložio 120.000 evra. Nadležni kažu da se „otegla procedura“, ali obećavaju da će posao biti završen u narednih pet dana i da će tada stići svetlo u Matice srpske.\nTo umeju samo Subotičanke: Od raži i ječma prave trodimenzionalne slike\nUmetnost u tehnici slame postala je subotički brend zahvaljujući ženama koje od vlati pšenice, raži ili ječma izrađuju ukrasne i upotrebne predmete, nakit, a jedine u zemlji i regionu prave trodimenzionalne slike.


NOVI BESKONTAKTNI NAČIN PLAĆANJA – PLATNIM STIKEROM\nAIK banka i Masterkard predstavili su danas beskontaktni način plaćanja Masterkard pejpas (MasterCard PayPass) - platnim stikerom, koji se može zalepiti na mobilni telefon, privezak za ključeve ili sličan predmet koji korisnici uvek nose sa sobom.\nZasnovan na beskontaktnoj platnoj tehnologiji "Masterkard pej pas", platni stiker omogućava da se brzo obavi plaćanje tako što se predmet na kome se on nalazi prisloni POS terminalu sa "pejpas" čitačem.\nOvaj način plaćanja je bezbedan, pošto je stiker tokom kupovine samo u rukama korisnika i on se ne odvaja od njega, tako da slučajno očitavanje kartice nije moguće, a apsolutna sigurnost primene postiže se verifikacijom PIN koda prilikom svake transakcije koja je veća od 2.500 din.\nPlatni stiker je vezan za tekući račun korisnika u AIK Banci i novu Masterkard debitnu karticu sa čipom, koja pruža sve pogodnosti MasterCard programa i mogućnost korišćenja u zemlji i inostranstvu, kao i na Internetu.\n"Pejpas" stiker AIK Banke trenutno se može koristiti na oko 1.000 prodajnih mesta u Srbiji i više od 400.000 mesta u 36 zemalja širom sveta.\nAIK Banka ubrzano razvija svoju mrežu POS terminala i redovno će informisati korisnike o novim mogućnostima korišćenja ove tehnologije.\nMogućnost da prvi počnu sa upotrebom nove tehnologije već je dobilo 5.000 unapred odabranih korisnika AIK Banke, dok svi ostali građani mogu podneti zahtev od 1. juna u bilo kojoj od 80 ekspozitura te banke, navedeno je u saopštenju.


POSTIGNUT DOGOVOR OKO PROMETA LEKOVA\nPRIŠTINA, 24.maj - U Briselu je ove nedelje načelno dogovoreno uzajamno priznavanje "sertifikata" lekova između Kosova i Srbije, a potvrda dogovora se očekuje u narednim danima, saopštila je Kancelarija kosovskog premijera. Što se tiče roka za licenciranje apoteka na Severu za uvoz lekova iz Srbije, ove apoteke moći će da se prijave za licencu i nakon roka koji im je ranije postavljen - 31. maj 2015, takođe je saopšteno. U saopštenju se, međutim, ne navode informacije o tome\nAPELACIONI SUD U PRIŠTINI NAREDNE NEDELJE O PRITVORU IVANOVIĆU\nPRIŠTINA, 24.maj - Apelacioni sud u Prištini trebalo bi iduće sedmice da odgovori na odluku o produženju pritvora lideru Građanske inicijative SDP Oliveru Ivanoviću na koju su njegovi branioci uložili žalbu. Branioci očekuju da će međunarodno sudsko veće Osnovnog suda u Kosovskoj Mitrovici Ivanovoiću u bliskoj budućnosti omogućiti odbranu sa slobode, dok članovi porodice i Građanske inicijative tvrde da je sudski proces koji se vodi protiv njegapolitički motivisan. Nade da bi\nSELAKOVIĆ I ĐURIĆ SA SRPSKIM SUDIJAMA I TUŽIOCIMA U ZVEČANU\nZVEČAN, 24.maj - Iza zatvorenih vrata i bez izjava za medije, sa srpskim sudijama i tužiocima juče su u Zvečanu razgovarali ministar pravosuđa u Vladi Srbije Nikola Selaković i šef Kancelarije za Kosovo i Metohiju Marko Đurić, objavile su Vesti Online. Ne zna se tačno šta je bila tema razgovora, ali se pretpostavlja da su Selaković i Đurić došli sa namerom da "ohrabre" i "ubede" sudije i tužioce da se jave na konkurs koji su, nakon dogovora Beograda i Prištine o integraciji


Pokrenite svoju kompaniju u Startup centru - SENS.RS\nObjavljeno: 08. avgust, 2017.\nOd jeseni počinje sa radom Startup centar namenjen studentima koji žele da zakorače u svet preduzetništva. Reč je o besplatnom programu koji će pomoći mladima da pokrenu svoje kompanije. Centar je nastao kao produkt saradnje kompanije MVP Workshop, koja se bavi validacijom ideja startapa u ranoj fazi, i Centra za saradnju sa privredom, Ekonomskog fakulteta u Beogradu.\nCentar će voditi iskusni tim mentora (product menadžera, dizajnera i programera) kompanije MVP Workshop. Svako od njih ima preko 10 godina iskustva u građenju uspešnih startapova, a jedan od projekata na kome su svi zajedno radili je bila firma Devana Technologies. Uz njihovu podršku studenti će moći da razvijaju svoje preduzetničke ideje i naprave prve korake u poslovanju. Tokom tromesečnog rada u Startup Centru, izabrani timovi će raditi na validaciji svojih ideja i poboljšanju proizvoda/usluge, kako bi spremni izašli na tržište sa svojom kompanijom.\nPrijave su otvorene od 01. jula do 15. septembra 2017. godine. Presudno za izbor timova, koji će raditi sa mentorima u Startup centru, je biznis ideja. U obzir se neće uzimati oblast studiranja, ni da li studenti pohađaju privatni ili državni fakultet. Jedini obavezan uslov za prijave je da jedan član tima bude student Ekonomskog fakulteta Univerziteta u Beogradu. U svojim prijavama timovi imaju zadatak da dostave popunjen Business model canvas, obave razgovore sa potencijalnim klijentima i pošalju biografije svih članova tima. Komisija predstavnika MVP Workshop-a i fakulteta izabraće, krajem septembra, tri tima koji će od oktobra raditi sa mentorima na građenju svojih kompanija.\nViše o svemu možete naći na sledećem linku.


RTS :: Božićna misa\nRTS 2 Božićna misa\npetak, 25. dec 2020, 10:30\nPovodom Božića koji se slavi po gregorijanskom kalendaru 25. decembra od 10.30 časova Radio-televizija Srbije prenosiće na svom Drugom programu svečanu božićnu misu iz Crkve svetoga Ante Padovanskog u Beogradu.\nSvečanu misu predvodiće nadbiskup i mitropolit beogradski monsinjor Stanislav Hočevar.\nZbog pandemije COVID-19 javni televizijski servis omogućiće vernicima rimokatoličke veroispovesti, osobito onima koji su bolesni i stari i koji ne mogu da izlaze iz svojih domova, da sudeluju u samoj božićnoj liturgiji.\nCrkva koja je posvećena Svetom Antunu Padovanskom, izgrađena je između 1929. i 1932. godine u spomen na 700 godina od njegove smrti. Projekat ove beogradske crkve posebne lepote, izradio je istaknuti slovenački i srednjoevropski arhitekta Jože Plečnik učenik čuvenog bečkog arhitekte Ota Vagnera.\nStručni konsultant prenosa božićne mise biće, profesor filozofije, religijskih nauka i teolog Velimir Martinović.\nKomentator: Biljana Radulović\nProducent: Petar Milošaković\nOdgovorni urednik: Vesna Sladojević


Usvajanjem Zakona o zaposlenima u autonomnim pokrajinama i jedinicama lokalne samouprave u martu 2016. godine stvorene su normativne pretpostavke za uspostavljanje karijernog službeničkog sistema za službenike zaposlene u organima jedinica lokalne samouprave. Ovim je omogućeno uspostavljanje depolitizovane, profesionalne, efikasne i efektivne lokalne administracije, čiji će zaposleni biti u stanju da odgovore na izazove sa kojima se JLS susreću u sprovođenju svojih nadležnosti u procesu evropskih integracija. Modernizacija u pogledu profesionalizacije lokalne uprave i uspostavljanje sistema koji će omogućiti transparentno zapošljavanje, karijerni razvoj, stručno usavršavanje i napredovanje službenika zasnovano na zaslugama kasnilo je čitavu deceniju u odnosu na državnu upravu, koja je moderan zakon u ovoj oblasti dobila 2005. godine.\nVisok nivo politizacije lokalnih uprava, koje često služe kao partijski servis za udomljavanje podobnih, ruinirao je tokom poslednje decenije ionako slabe kapacitete JLS, dok se uloga lokalne samouprave drastično promenila, ne samo u pogledu uvođenja savremenog pristupa u pružanju usluga građanima i privredi, već je konstantno rastao broj novih nadležnosti lokalnog nivoa vlasti. Tako je lokalni ekonomski razvoj uvršten među izvorne nadležnosti JLS, uvedene su znatne promene u sistemu javnih nabavki, uspostavljena je lokalna poreska administracija, formirani su uslužni centri, stavljen je akcenat na sopstvene budžetske prihode i efikasno upravljanje opštinskom imovinom, unapređen je proces izdavanja građevinskih dozvola, zaživela je praksa projektnog menadžmenta, energetskog menadžmenta, elektronske uprave itd. Pored širenja oblasti delovanja i odgovornosti JLS, koje sada zahtevaju potpuno nova znanja, veštine i sposobnosti lokalnih službenika, poseban izazov predstavlja formulisanje i sprovođenje politike zadržavanja stručnih kadrova. Naime, konstantno je prisutan odliv kvalitetnih kadrova , koji se, usled boljih uslova koje pružaju civilni i privatni sektor, u javnom sektoru zadržavaju onoliko koliko je neophodno da steknu relevantno iskustvo i ostvare kontakte koji će im omogućiti dalje napredovanje u karijeri. Ovo ne samo da stvara dodatne troškove i gubitak vremena u pogledu zapošljavanja, obuke i organizacione socijalizacije novih službenika, već negativno utiče i na ono što se zove „institucionalno pamćenje“, koje lokalnu upravu treba da učini otpornom na personalne promene kako bi se održao isti kvalitet javnih usluga koje lokalna administracija pruža lokalnoj zajednici. Dalje, ulaskom Srbije u Evropsku uniju pravne tekovine EU će se u pretežnom delu primenjivati na lokalnom nivou, što opet zahteva adekvatne institucionalne, administrativne, finansijske, ljudske i tehničke kapacitete JLS za uspešnu primenu EU standarda i propisa na lokalnom nivou. Nova uloga JLS podrazumeva i njihovo kotiranje na globalnom tržištu kapitala kao manje ili više privlačnih destinacija za nove investicije i poslovne poduhvate, te se one nalaze u konstantnom procesu kompeticije i unapređenja sopstvene konkurentnosti, ne samo u odnosu na opštine i gradove iz zemlje i regiona, već na globalnom svetskom tržištu.\nMeđu najznačanijim promenama koje je pretrpela lokalna samouprava ubrajamo one koje se ogledaju u načinu percepcije njenog identiteta i svrhe u očima lokalne zajednice. Lokalna samouprava je morala da odbaci dugo negovani identitet samodovoljne, zatvorene organizacije, koja je sama sebi svrha i koja sprovodi vlast nad lokalnim stanovništvom, a čiji rad ne podleže civilnoj kontroli. Civilni i privatni sektor danas veoma dobro razumeju značenje „javnog servisa“, te kao njegovi klijenti insistiraju na visokom kvalitetu javnih usluga, transparentnom radu, odgovornom trošenju javnih sredstava i polaganju računa za sve (ne)urađeno, te sa velikom budnošću prate rad organa lokalne samouprave. Sa ovim su kompatibilni zahtevi za jačanjem otpornosti gradova i opština na korupciju, kroz uspostavljanje normativnih i institucionalnih antikorupcijskih mehanizama koji će ojačati integritet lokalnih službenika i na taj način doprineti sveukupnom integritetu JLS. Konačno, u svetlu pomenutih faktora unutrašnjeg i spoljašnjeg okruženja u kojima deluju JLS, a koji se neprestano menjaju i proizvode manje ili veće implikacije na rad organa lokalne samouprave, neophodno je omogućiti značajno fleksibilniju organizaciju rada gradske/opštinske uprave da bi ona mogla da adekvatno odgovori na promene iz svog okruženja. Ovo će zahtevati novu organizaciju ili periodičnu reorganizaciju gradske/opštinske uprave, a da bi se omogućilo postavljanje „pravih ljudi na pravo mesto u pravo vreme“, što je suština dobrog upravljanja ljudskim resursima, neophodno je obezbediti stručno usavršavanje i razvoj zaposlenih, pratiti njihov učinak, ponašanje i odnos prema poslu, kao i obezbediti uslove za njihovo napredovanje zasnovano na učinku i zaslugama.\nJasno je, onda, da nova uloga lokalne samouprave traži potpuno nov pristup upravljanju ljudskim resursima, koji je dobrim delom zasnovan na principima korporativnog upravljanja. Doskora važeći pristup upravljanja kadrovima u JLS, zasnovan isključivo na vođenju kadrovske evidencije i personalnih dosijea zaposlenih, sputavao je modernizaciju lokalne samouprave i njenu transformaciju u depolitizovan, profesionalan, odgovoran, efikasan, ekonomičan i efektivan javni servis za pružanje usluga građanima i lokalnoj privredi. Novi zakonski okvir je dobra šansa za korenite promene u praksi upravljanja ljudskim resursima u JLS, ali će uvođenju savremenog pristupa u ovoj oblasti otpore pružati i donosioci političkih odluka i sami službenici. Prvi, zbog smanjenih mogućnosti za političko zapošljavanje i diskreciono odlučivanje o napredovanju/nazadovanju službenika, a drugi zbog snažnog otpora promeni stečenog službeničkog mentaliteta odbojnog ka promenama i privrženog „kako smo oduvek radili“ praksi, mentaliteta koji je inficiran idejom da „državni posao niko nikada nije završio“ te zato nema potrebe za žurbom i efikasnijim radom, i koji je, istovremeno, podozriv prema ocenjivanju i merenju učinka zaposlenih. Ovo su samo neki od problema sa kojima će se suočiti implementacija savremenog pristupa upravljanja ljudskim resursima u JLS u Srbiji.\nOvaj tekst je odlomak iz publikacije ''Uspostavljanje funkcije upravljanja ljudskim resursima-korak ka dobroj lokalnoj upravi'' u kojoj su predstavljeni nalazi istraživanja koje je CenTriR sproveo u okviru projekta ''Upravljanje ljudskim resursima-ključ efikasne, profesionalne i depolitizovane lokalne samouprave''. Ovaj projekat finansira Evropska unija i sufinansira Kraljevina Holandija u okviru WeBER regionalnog projekta.


Simulacija suđenja za studente | Partneri Srbija\nHome › PROJEKTI › CDCP › Simulacija suđenja za studente\nSimulacija suđenja za studente\nBy Partneri • 31. мај 2016.\nPartneri Srbija u saradnji sa Advokatskom akademijom AKS, 27. i 28. maja 2016. organizovali su simulaciju suđenja prema novom Zakoniku o krivičnom postupku.\nNa simulaciji je učestvovalo preko 50 studenata sa šest pravnih fakulteta: Pravni fakultet Univerzitet u Kragujevcu, Pravni fakultet Univerziteta Union, Pravni fakultet Univerziteta u Beogradu, Pravni fakultet za privredu i pravosuđe u Novom Sadu, Pravni fakultet Univerziteta u Nišu i Fakultet za pravne i poslovne studije Lazar Vrkatić.\nSimulaciji suđenja je prethodila dvomesečna praksa u advokatskim kancelarijama, sudovima i tužilaštvima. Prvog dana takmičenja u ulozi sudije našli su se: advokati Vladimir Đurđević, Jasmina Mikić, Petar Cvetković, Petar Učajev, Rajko Marić, kao i profesori Ivan Ilić, Darko Dimovski i Zoran Pavlović.\nU finalu su sudili Bosa Nenadić, sudija Ustavnog suda RS, Omer Hadžiomerović, sudija Apelacionog suda u Beogradu, Biljana Tadić, sudija Osnovnog suda u Novom Sadu, Jasmina Mikić, advokat i predavač na Advokatskoj akademiji i Zoran Pavlović, profesor Pravnog fakultet za privredu i pravosuđe u Novom Sadu.\nPobedu su odneli studenti sa Pravnog fakulteta Univerziteta u Nišu.\nSimulacija suđenja je deo projekta Podizanje kapaciteta advokature za postupanje u krivičnim postupcima (Serbia Criminal Defense Capacity Program – CDCP), koji Partneri Srbija i Američko udruženje pravnika (American Bar Association Rule of Law Initiative – ABA ROLI) i u saradnji sa Advokatskom komorom Srbije sprovode uz podršku US Department of State/Bureau for International Narcotics and Law Enforcement Affairs (INL).\n« Organizacione i personalne promene\nPredavanje na temu „Glavni pretres” u Advokatskoj akademiji »


Član predsedništva Pokreta Metla Miloš Jovanović izjavio je da mu je drago što građani vide ovaj pokret kao razlog da se politčki aktiviraju.\n- To pokazuje ne samo da ima nade, već da postoji dovoljno veliki broj građana koji su samosvesni i znaju da bez političkog aktivizma stvari ne mogu da se promene - dodao je Jovanović.\nPrema njegovim rečima, ljudi koji prilaze Pokretu Metla 2020 znaju da "nije dovoljno ostaviti komentar na Tviteru ili Fejsbuku".\n- Sve to može, ali to ne menja stvarnost i realnost - zaključio je Jovanović.\nPredsednik organizacije Treći put Vladimir Todorović rekao je da su potpisali sporazum sa Pokretom Metla 2020, jer, prema njegovim rečima ta politička organizacija „nudi dijalog, kulturan i argumentovan, i ne žele da prave dalji jaz u državi i u društvu“.\nTodorović se pre godinu dana vratio iz Sjedinjenih Američkih Država u Srbiju, posle dve decenije, gde je u Njujorku radio kao jedan od glavnih rukovodilaca gradske službe u tom gradu.


SAD uvele nove sankcije Iranu zbog lansiranja rakete u svemir – NovostiDana.rs\nSAD su danas uvele nove sankcije Iranu pošto je ta zemlja lansirala u svemir raketu sa satelitom.\nNove sankcije su medjutim usmerene protiv iranskog programa balističkih raketa i pogadjaju šest filijala iranske Industrijske grupe Šahid Hemat, koju je američko Ministarstvo finansija opisalo kao „ključnu“ za iranski program balističkih raketa.\nNove američke sankcije uvedene su dan pošto je Iran uspešno lansirao u svemir svoju najnapredniju raketu „Simorg“ sa satelitom, sposobnu da ponese satelit težak i do 250 kilograma.\nUprkos činjenici da je iranski projektil poneo u svemir satelit, SAD tvrde da je to lansiranje jednako lansiranju balističke rakete, jer je taj tip rakete dugog dometa dizajniran tako da može da ponese i nuklearno oružje.\nZbog toga je Stejt department saopštio da je jučerašnje lansiranje narušilo duh nuklearnog sporazuma koji je Iran sklopio s velikim silama 2015. godine, kao i rezoluciju Saveta bezbednosti UN koja poziva Iran da ne vrši takve probe.\nIranski ministar spoljnih poslova Mohamad Džavad Zarif rekao je danas da se Iran ponaša u skladu s nuklearnim sporazumom i odbacio navode da Iran razvija rakete koje bi mogle da ponesu nuklearnu bojevu glavu.\nMinistar finansija SAD Stiven Mnučin rekao je da su nove sankcije deo odlučnog suprotstavljanja SAD aktivnostima Irana na razvoju balističkih projektila, koje uključuju, kako je rekao, i „provokativno svemirsko lansiranje“ koje je Iran izveo juče.\n„Ove sankcije ističu duboku zabrinutost SAD zbog iranskog kontinuiranog razvoja i testiranja balističkih raketa i drugog provokativnog ponašanja“, rekao je Mnučin.\nMnučin je rekao i da su pobunjenici iz jemenskog pokreta Huti najverovatnije uz podršku Irana izveli raketne napade na američkog saveznika Saudijsku Arabiju prošlog vikenda. SAD dugo optužuju Teheran da dostavlja oružje Hutima, šiitskim pobunjenicima koji kontrolišu deo Jemena, protiv kojih ratuje medjunarodna koalicija predvodjena Saudijskom Arabijom, na strani jemenske vlade.


FoNet portal :: Pretraga / tagId=43418 / position=2\nTag: grupa, Pogodaka: 38\nDuran Duran na bini\nKoncert grupe Duran Duran u Ostinu, u Teksasu.\nFortenova grupa uspešno zaključila prodaju Poslovne grupe zamrznute hrane kompanije Nomad Foods, saopšteno je danas iz te kompanije.\nArtikli posvećeni grupi "Kvin"\nSpecijalizovana prodavnica u Londonu sa artiklima posvećenim grupi Kvin u pripremi pred otvaranje.\nDetour u "Barutani"\nElektro-akustična pop-atrakcija Detour, u četvrtak 16. septembra održaće koncert na otvorenoj pozornici Barutane u Beogradu.\nNova članica platforme Akcija\nOtvorenoj građanskoj platformi Akcija danas je pristupila grupa građana "Sabornost" iz Bogatića, koja je postala njena 28. članica, saopštila je danas Zajedno za Srbiju.\nĐurić o Belivukovim ljudima\nNekadašnji predsednik opštine Vladimirci Janko Đurić izjavio je za nedeljnik NIN da su pripadnici grupe Veljka Belivuka i pokojnog Aleksandra Stankovića dolazili u tu opštinu da bi sprečili formiranje nove vlasti u kojoj nije bila Srpska napredna stranka (SNS).\nVučić: Skaj ili Skajp?\nLjudi, ja nemam pojma šta je to skaj telefon, aplikacija, ali plašim se da neki ljudi iz političkog života znaju i to ćemo saznati u narednom periodu, rekao je danas predsednik Srbije Aleksandar Vučić i istakao da je on prvih dana mislio da je reč o skajpu.\nDežurno krivično vanpretresno veće Višeg suda u Beogradu - Posebno odeljenje za organizovani kriminal donelo je odluku da Veljku Belivuku i još 26 osoba produži pritvor do 30 dana, saopštio je danas Viši sud.\nBeskućnici su bili rasvrstani kao poslednja grupa za vakcinaciju, što pokazuje gde je u našem društvu ova grupa dece, ljudi i porodica na skali prioriteta, izjavio je FoNetu direktor Svratišta za decu Marko Tošić.\nBelivuk nije bio član SNS\nPredsednik Srbije i Srpske napredne stranke (SNS) Aleksandar Vučić izjavio je danas da, koliko on zna, Veljko Belivuk, koji se tereti za svirepa ubistva, nikada nije bio član SNS.


Stopa rasta izvoza IT usluga iz Srbije pala preko 80% u 2020.\n2020. godine iz Srbije je izvezeno samo 4,4% više računarskih usluga u odnosu na 2019. godinu.\nKako prenosi Vojvođanski IKT Klaster, a prema podacima Narodne Banke Srbije, u 2020. godini izvoz kompjuterskih usluga iz Srbije iznosio je 1,37 milijardi evra.\nOva grana imala je snažan trend rasta iz godine u godinu, sa prosečnih 25%, ipak – ove godine, taj rast je značajno pao, te u odnosu na 2019. godinu, izvezli smo 4,4% više računarskih usluga. Ovo znači da se stopa rasta smanjila za nešto 82.4%.\nU Vojvođanskom IKT Klasteru navode da je “pandemija učinila svoje”, pošto je značajan broj firmi ostao bez projekata i prihoda zbog potresa koje je ista izazvala. S druge strane, pitanje koje se može postaviti je: budući da je pandemija svakako uticala na globalnu ekonomsku aktivnost, ali ujedno i bila prilika za sve IT kompanije u kontekstu hitne digitalizacije svega, da li je domaća industrija mogla bolje da se prilagodi na novu situaciju i iskoristi je?\nTakođe, 2020. godina je bila godina kada je uprkos pandemiji broj globalnih VC investicija premašio prethodnu, dok je na berzu izašlo duplo više kompanija nego u 2019. Sve ovo je dobar povod za razmišljanje o tome šta je isplativije za domaću IT industriju – fokus na proizvodima ili na uslugama?\nOhrabrujuće je to što je za decembar 2020. godine zabeležen rast od 30% u odnosu na isti mesec 2019. godine. U celom poslednjem kvartalu je zabeležen uspon, što nagoveštava da se stvari polako vraćaju u normalu i da će IT nastaviti da raste i bude stub srpskog izvoza.


Danci zainteresovani za pokretanje proizvodnje - JUGPRESS\nDanci zainteresovani za pokretanje proizvodnje\nU Vranju su, u utorak, boravili predstavnici danske kompanije „Kentaur“. Oni su u pratnji savetnika ambasade Danske u Srbiji Nenada Mitoševića razgovarali sa gradonačelnikom dr Slobodanom Milenkovićem i njegovim saradnicima.\nPredstavnici „Kentaura“ su zainteresovani za opremanje proizvodnog pogona u Industrijskoj zoni u Bunuševcu, gde bi od tekstila vrhunskog kvaliteta, prema nacrtu japanskih dizajnera, proizvodili radne uniforme za ugostiteljstvo, zdravstvo i prehrambenu industriju.\nKako je Vranje poznato po tekstilnoj industriji, gradonačelnik ih je detaljnije upoznao sa uslovima i pogodnostima investiranja koje nudi lokalna samouprava.\n„Grad Vranje je spreman da izađe u susret zahtevima investitora da proširi Slobodnu zonu. Lokalno rukovodstvo se trudi da infrastrukturno opremi parcele za zainteresovane investitore i nadam se da će ovaj inicijalni dogovor biti uspešno realizovan“, rekao je Milenković.\nZbog sve većeg zahteva tržišta, kompaniji „Kentaur“ potrebni su novi proizvodni pogoni u Evropi, a putem „braunfild“ investicije u Vranju, planirano je zapošljavanje 300 radnika.


Kućni trening koji možete raditi pomoću bidona za vodu - Muški magazin - trendovi, fitness, lifestyle, saveti, devojke...\nZbog pandemije koja sve duže traje, primorani smo da treniramo u našim domovima, kako znamo i umemo. Sigurni smo da svi radite sklekove, čučnjeve i propadanja, ali ove vežbe znaju brzo da dosade i da prestanu da deluju na telo posle nekog vremena.\nZato smo odlulčili da vam pokažemo da možete napraviti vaše simulirane tegove pomoću običnih flaša od 2 litre ili bidona od 5, 10, 15, pa čak i 30 kilograma.\nMi smo pronašli sjajan trening koji će vam omogućiti da na ovaj način opteretite gotove sve mišiće vašeg tela. Tako ćete dobiti fenomenalan trening koji će doneti rezultate i koji će vam pomoći da se osećate bolje i zdravije.\nPROČITAJTE SLEDEĆI TEKST: Najbolja vežba za ramena koju svaki muškarac mora raditi


Mihajlović se vraća u bolnicu - Sportski Portal\nMihajlović se vraća u bolnicu\nSiniša Mihajlović, neće da predvodi ekipu Bolonje u meču protiv Breše, sledećeg vikenda. Srpski stručnjak vraća se bolnicu, posle skoro tri nedelje.\nNaime, kako piše “Fudbal Italija” Mihajlović će da bude podvrgnut drugom ciklusu hemoterapije, zbog čega mora da bude u gotovo sterilnim uslovima, pa se vraća u bolnicu Sent Orsola. Za sada nije poznato koliko će Mihajlović da ostane u zdravstvenoj ustanovi. Prethodni boravak trajao je više od 40 dana.\nPosle toga, Siniša je proveo određeni period kod kuće, sa suprugom i decom, a bolnicu je napustio neposredno pred duel sa Veronom u prvom kolu Serije A, kada se prvi put pojavio u javnosti posle saopštene informacije da boluje od leukemije.\nU narednom periodu, Mihajlović će putem video poruka da komunicira sa ekipom, kao i u pripremnom periodu.\nPovezane temeFK BolonjaFK BrešaFudbalItalijaSeria ASiniša MihajlovićVesti\nIzjava fudbalera Kosova je najveći blam koji ćete čuti ovog meseca!\nDRAMA IZNAD TURSKE: Umalo da padne avion sa igračima BIH!


Foto: Ilustracija | Lokalni izbori biće odgođeni za 15. novembar\nMirsada Lingo Demirović 22.05.2020 15:09\nSARAJEVO - Centralna izborna komisija BiH (CIK) odgodiće lokalne izbore za 15. novembar ove godine, saznaju "Nezavisne".\nIz CIK BiH "Nezavisnim" je ranije potvrđeno da će odluka biti saopštena sutra.\nIz Komisije objašnjavaju da je danas istekao rok od 15 dana za obezbjeđivanje finansijskih sredstava za održavanje izbora.\nCIK BiH je ove sedmice na sjednici razmatrao probleme u provođenju ovogodišnjih lokalnih izbora, koji su zakazani za 4. oktobar, pri čemu su članovi Komisije konstatovali da s donošenjem novih odluka u vezi s održavanjem izbora, uključujući i odluku o njihovom odgađanju, treba sačekati da li će Vijeće ministara na sjednici eventualno donijeti odluku o finansiranju izbora.\nMeđutim, u četvrtak se to nije desilo, a Zoran Tegeltija, predsjedavajući Vijeća ministara BiH, rekao je da će sredstva za izbore biti usvojena u onom roku kako je definisano budžetom za 2020. godinu.\nUpitan da kaže šta je sa zakonskim rokom za obezbjeđivanje tih sredstava, jer on ističe u petak, Tegeltija je rekao da smatra da se na tome nepotrebno insistira.\n"Davno sam rekao da unutar BiH postoje grupacije koje ne žele da se održe lokalni izbori zbog toga što je evidentno da će doživjeti neuspjeh", kazao je Tegeltija te dodao da traže različite načine da se oni prolongiraju ili za kraj godine ili na proljeće iduće godine, kao i da neke političke opcije predlažu da se lokalni spoje s opštim izborima.\n"Mislim da to nije moguće i pozivam CIK BiH da provodi procedure u vezi s izborima", rekao je Tegeltija.\nSaša Magazinović (SDP BiH), poslanik u Predstavničkom domu BiH, mišljenja je da sve ovo što se dešava ima najmanje veze s novcem za izbore.\n"U pitanju je strah vladajućih od gubitka vlasti. On je toliko veliki da su spremni na sve kako bi narodu oduzeli pravo glasa. U tom projektu učestvuju i članovi CIK-a, koji će snositi posebne posljedice zbog svega što rade", kazao je Magazinović.\nDženan Đonlagić (DF), poslanik u Predstavničkom domu BiH, za "Nezavisne" kaže da su izbori potrebni i da su dio demokratskog poretka.\n"To što HDZ i SNSD sada blokiraju donošenje državnog budžeta, čime žele onemogućiti finansiranje lokalnih izbora, je nastavak njihove zajedničke antidržavne politike", tvrdi Đonlagić.\nAdil Osmanović (SDA), poslanik u Predstavničkom domu BiH, za "Nezavisne" ističe da bi se svi morali ponašati u skladu sa zakonom, a CIK u skladu sa zakonom može prolongirati izbore najviše mjesec dana. Sve drugo je, kako je rekao, krivična odgovornost.\nRanije je Borjana Krišto, zamjenica predsjedavajućeg Predstavničkog doma BiH i zamjenica predsjednika HDZ BiH, "Nezavisnim" rekla da je parlament BiH taj koji mijenja Ustav i zakone, te je sad sve na parlamentu - od izmjena Izbornog zakona do finansiranja.\nIz CIK-a je rečeno da je za provođenje ovogodišnjih lokalnih izbora potrebno oko devet miliona KM, od čega je u budžetu institucija BiH potrebno obezbijediti oko 4,2 miliona KM, te da su opštine i gradovi već obezbijedili više od 4,5 miliona KM.


Norveška odustala od organizacije EP za rukometašice - SPORTSKI ŽURNAL\n„Danski grad Herning ostaje domaćin grupe A i B, a rukometašice Srbije nalaze se u grupi C, koja je trebalo da se odigra norveškom Trondhajmu“\nEvropska rukometna federacija (EHF) objavila je da je Norveška odustala od domaćinstva Evropskog prvenstva za rukometašice, koje je bilo planirano u zajedničkoj organizaciji sa Danskom od 3. do 20. decembra.\n- EHF veoma žali što Norveška neće moći da organizuje prvenstvo. Alternativa se traži u dogovoru sa federacijom Danske i dodatne informacije biće saopštene najkasnije u utorak – „stoji“ u saopštenju.\nDanski grad Herning ostaje domaćin grupe A i B, a rukometašice Srbije nalazi se u grupi C, koja je trebalo da se odigra norveškom Trondhajmu.\nŠestoplasirana selekcija sa prošlogodišnjeg Svetskog prvenstva u Japanu sastaće se sa selekcijama u Holandije (4.12), Mađarske (6.12) i Hrvatske (8.12).


Naslovna Hercegovina Trebinje Uskoro gradnja nove pijace u Trebinju\nNova pijaca ispred bivše upravne zgrade Građevinskog preduzeća “Neimarstvo” u Trebinju uskoro će početi da se gradi, a ugovor o finansiranju projekta već je potpisan s Evropskom unijom, koja će finansirati najveći dio.\nOn je istakao da je riječ o grantovskim, odnosno o bespovratnim sredstvima Evropske unije koja je, osim Trebinja, dobilo još 11 lokalnih zajednica u Bosni i Hercegovini, a sve se radi u okviru granta Evropske unije “Jačanje poljoprivrednih gazdinstava kroz izgradnju tržišne infrastrukture”, odobrenog kroz projekat EU koji aprovode UNDP i Češka razvojna agencija (CzDA).\n“Biće postavljeno 20 prodajnih kućica s polupodzemnim kontejnerima, izgradiće se i sistem za pitku vodu i mokri čvorovi, te staza za lakši pristup osobama s invaliditetom, a biće nabavljeno još nekog sitnog inventara, kako bi se unaprijedili kvalitet, higijena i bezbjednost hrane i omogućila primjena dobrih poslovnih praksi”, kaže Ćurić.\nOn dodaje da se na javni poziv javio dovoljan broj ljudi koji su zainteresovani za dvedesetak prodajnih mjesta, a za sve njih će u prvih godinu dana biti obezbijeđena pogodnost da besplatno koriste taj prostor, a kasnije će Gradska uprava procijeniti da li će se uvoditi plaćanje zakupnine i kolika će ona biti.\nKada poslovi započnu, za sadašnje tezge će biti obezbijeđena alternativa, kako ne bi prekidali s prodajom, pa će se najvjerovatnije projekat odvijati fazno, kako se ne bi sve tezge uklonile odjednom.\nĆurić navodi da se na ovom projektu neće stati, te da će se u narednom periodu rješavati problemi nedostatka gradskih pijaca u prigradskim naseljima u Trebinju, poput najmnogoljudnije mjesne zajednice Gorica.\n“Za Goricu već imamo potencijalnu lokaciju, jer sadašnje mjesto na kome polako zaživljava gradska pijaca nije uređeno i na tome projektu ćemo u skoroj budućnosti takođe raditi”, dodaje on.Podrška Evropske unije u izgradnji nove moderne pijace koja ispunjava sve predviđene uslove značiće i veliku pomoć hercegovačkim poljoprivrednicima, jer ako su prodajna mjesta uređena i čista, više će privlačiti i kupce i ulivati im sigurnost u kvalitet poljoprivrednih proizvoda koje kupuju.


Zvezda u Valjevu, derbi u Novom Sadu - Košarka, Vesti\nAleksandar Milosavljević 17.04.2013., 10:35\nU naredna tri dana na programu je 6. kolo Agroživ Superlige Srbije nakon kojeg sledi dvonedeljna pauza zbog obaveza naših klubova na Fajnal-foru ABA lige.\nCrvena zvezda sa novim trenerom Dejanom Radonjićem i Demarkusom Nelsonom u timu gostuje Metalcu koji na opšte iznenađenje u prvih pet kola nije ostvari nijednu pobedu. Uprava crveno-belih je šok terapijom pokušala da trgne tim iz letargije, a dali će uspeti u tome saznaćemo nakon utakmice u Valjevu. Sa druge strane Partizan sigurno gazi kroz domaće prvenstvo i nemsa sumnje da je u najboljoj formi pa duel sa nejakim Konstantinom ne bi trebalo da predstavlja ništa više od jačeg treninga pred daleko važnije utakmice.\nKragujevački Radnički nakon tri vezana poraza putuje u Užice na megdan Slobodi koja sasvim sigurno neće sama položiti oružje već će se boriti koliko god je to moguće da upiše drugi trijumf u elitnom takmičenju. I pored ponuđene ostavke Miroslav Nikolić bi u četvrtak trebalo da se nađe na klupi Radničkog pošto i dalje nema vesti iz Kragujevca kako je uprava kluba reagovala na Mutin predlog.\nIspostavilo se da će derbi meč 6. kola da bude odigran u petak u Novom Sadu gde će Vojvodina ugostiti Mega Vizuru. Oba tima su do sada zabeležila po jedan poraz, a pobednik ovog duela će sasvim izvesno biti vrlo blizu cilja odnosno plasmanu u plej-of i učešća u regionalnom takmičenju naredne sezone.\n18.00h Metalac – Crvena zvezda\n19.30h Partizan – Konstantin\nČetvrtak, 18. april:\n19.30h Sloboda – Radnički\nPetak, 19. april:\n20.30h Vojvodina – Mega Vizura\nTabela: Partizan 5/0, Vojvodina 4/1, Mega Vizura 4/1, Crvena zvezda 3/2, Radnički 2/3, Konstantin 1/4, Sloboda 1/4, Metalac 0/5\nPrethodna vest Bajer spreman da čuje ponude\nSledeća vest Muta čeka Dinkića\nMuta čeka Dinkića


19.06.2018 | Info\nU istraživanju koje je obavio Istraživački centar za odbranu i bezbednost (ICOB), za ponovno uvođenje redovnog vojnog roka izjasnilo se 74 procenta anketiranih, dok je 26 odsto bilo protiv.\nIstraživanje je sprovedeno u 11 opština i gradova u Srbiji, u periodu od januara do maja ove godine, na ukupno 1.117 ispitanika oba pola i svih starosnih struktura, saopštilo je Ministarstvo odbrane.\nTri četvrtine građana podržava ponovno uvođenje redovnog vojnog roka, pokazalo je istraživanje.\n„Ukupno 77 posto muškaraca je podržalo takav odgovor, a žena nešto manje, 74 procenta, dok, kad je reč o starosnoj strukturi, redovno služenje vojske ima najveću podršku ispitanika starijih od 60 godina, a najmanju u populaciji 40 do 49 godina“, rekla je predstavnica ICOB Jasmina Andrić na konferenciji za štampu.\nNa istoj pres-konferenciji govorio je i državni sekretar u Ministarstvu odbrane Aleksandar Živković, koji je istakao da je osposobljavanje građana za odbranu od velikog značaja za svaku zemlju i da Ministarstvo odbrane pažljivo analizira realizaciju sadašnjeg koncepta dobrovoljnog služenja vojnog roka.\n„Vojni rok nije ukinut, već obustavljen“\nPodsetio je da je obavezno služenje vojnog roka obustavljeno odlukom Skupštine Srbije počev od 1. januara 2011. godine, ali da tim aktom redovno služenje vojnog roka nije ukinuto „već samo obustavljeno“, uz obavezu uvođenja u vojnu evidenciju i služenja u rezervnom sastavu.\n„Ministarstvo odbrane je u sklopu organizacionih promena početkom ove godine formiralo novi sektor – Sektor za civilnu odbranu i pripreme odbrane, sa ciljem unapređenja obuke građana za odbranu zemlje, u skladu sa odredbama Zakona o odbrani“, rekao je Živković.\nDodao je da se u Vojsci Srbije, u skladu sa planovima, izvodi obuka rezervnog sastava lica koja su odslužila vojni rok.\nPrema njegovim rečima, Ministarstvo, u skladu sa Zakonom o odbrani i Zakonom o vojnoj, radnoj i materijalnoj obavezi, prvi put organizuje jedanaestodnevnu obuku vojnih obveznika starijih od 30 godina i prevedenih u rezervni sastav, koji nisu odslužili vojni rok.\n„Ministarstvo odbrane uputilo je inicijativu za uvođenje sadržaja obuke u školski sistem Republike Srbije kako bi učenici osnovnih i srednjih škola sticali osnovna znanja o sistemu odbrane, što je, uz već pomenuto, mera koju Ministarstvo odbrane i Vojska Srbije preduzimaju sa ciljem jačanja ukupne sposobnosti građana za odbranu zemlje“, rekao je Živković.\nŽivković je sve ispitanike koji su se izjasnili za uvođenje obaveznog služenja vojnog roka, ali i ostale građane koji to žele, pozvao da se prijave za dobrovoljno služenje vojnog roka teritorijalnim organima Ministarstva odbrane, po mestu prebivališta.\nNa konferenciji za štampu govorio je i general-major u penziji Vidosav Kovačević, koji je, komentarišući rezultate istraživanja, rekao da oni govore da ipak „Srbin ide rado u vojnike“, a da je istraživanje veoma bitno jer se bavi najznačajnijim pitanjem odbrane zemlje.\nPrisutnima se obratio i general u penziji Božidar Forca, kolumnista magazina Odbrana i bezbednost, čiji je osnivač ICOB, a čije je i štampano izdanje najavljeno za septembar.\nNa onlajn repertoaru Pozorišta lutaka Niš „Biberče“ i „Kako su postala dobra deca“\nDačić: Srbiju ne zanima hegemonija nad Crnom Gorom\nUhapšena zbog sumnje da je prisvojila tri miliona na osnovu naplaćenih participacija\nInformer - (TV KCN 26.05.2020)\nGodfri: Krizu prebroditi zajedničkim radom, udruženim resursima i pomaganjem susedima


Objavljeno Nedelja, 07 Oktobar 2012 18:43\nDragan Marković Palma, prvi čovek Jagodine i poslanik u Skupštini Republike Srbije je nedavno sa delegacijom poljoprivrednika i predstavnicima Jagodine boravio u Beču. Za goste iz Srbije prijem je priredio Milovan Božinović, ambasador Srbije u Austriji. Marković je , tom prilikom , istakao da su poljoprivrednici tokom posete Beču imali priliku da se upoznaju sa radom austrijskih kolega i dodao:" Videlo se da je poljoprivredna proizvodnja u Austriji i Srbiji slična, ali postoji i razlika zbog subvencija države, zagarantovanih cena i plasmana robe". On je najavio da će sledeće godine, prilikom rebalansa budžeta, zatražiti da se uzmu u obzir srpski poljoprivrednici. Takođe se založio da se, u skladu sa borbom protiv bele kuge, majkama u selu daju ista prava koja uživaju zaposlene majke.\nPrivredna komora Beča je nedavno organizovala informativno veče za preduzetnike koji potiču iz Srbije, Hrvatske i BiH, želeći da ih upozna sa svojom delatnošću. Otvarajući skup, predsednica Privredne komore Brigite Jank je istakla da je ova institucija partner svim preduzetnicima, te da se u kooperaciji puno toga može učiniti boljim. Ona je naglasila da uspeh nema granica i da značajan deo bečke privredne scene čine upravo ljudi stranog porekla. Savetnici iz Privredne komore su iskoristili priliku da prisutne goste upoznaju sa najvažnijim koracima ka osamostaljenju u poslu, tj. ka otvaranju sopstvene firme.\nObjavljeno Nedelja, 07 Oktobar 2012 18:41\nDa mladi biznismeni moderno i unapred razmišljaju govore i novosti kojih uvek ima i pristižu iz „NIKOLIĆ PREVOZA“ Vlasnik ove renomirane firme za autobuski prevoz putnika, uvek ljubazan i raspoložen za razgovor, primio je novinare ovog puta u poslovnim prostorijama u Samarinovcu. Razlog je bio novi izuzetno komforni „NEOPLANOV“ autobus ili bolje rečeno drumska krstarica, koji će znatno pojačati autobusku flotilu ovog preduzeća. -Tačno je, kaže Goran Nikolić, da se mora brzo razmišljati. Mi se već spremamo za bezvizni režim, kada će mnogo više naših ljudi krenuti u Evropu, iz raznih razloga, ali mnogi i kao turisti. Drugo, ukoliko želite da se ozbiljno bavite ovim mukotrpnim poslom gde je konkurencija velika, gde su zahtevi putnika uvek prisutni, a morate ih poštovati, morate stalno i stvarati uslove za što bezbediniji i komforniji prevoz. Malo razmazili naše verne putnike, kažem verne jer mnogi sa nama putuju već deset godina, jer ih vozimo skoro od vrata do vrata i uvek očekuju najbolje. Novi autobus sa 60 sedišta zadovoljiće prohteve po evropskim standardima.


U Bosni i Hercegovini preko 300 preduzeća posjeduje FSC certifikat Malak Janj d.o.o.\nDrvna industrija u Bosni i Hercegovini je tradicionalno jedna od najrazvijenijih privrednih grana, prvenstveno zbog toga što su šume jedan od najvažnijih prirodnih resursa u državi.\nPrema posljednjim podacima, šume i šumska zemljišta u BiH obuhvataju površinu od 3.231.500 hektara što predstavlja 63% ukupne površine BiH. Kako bi se iskoristili ti prirodni resursi, vlasti u BiH pokrenule su konkretne aktivnosti za izradu strategije za rast izvoza i razvoja drvoprerađivačke industrije za razdoblje od 2018. do 2022. godine. Također, posljednjih godina zabilježena su i direktna strana ulaganja u drvoprerađivački sektor. Odlučujući faktori za ovakva ulaganja bili su niži troškovi rada, ali i kvalitetna drvna građa, koja je u većini zemalja Zapadne Evrope zbog velikog stepena iskorištenosti - rijetkost.


Beograd, 02. Oktobar 2012. PR Objave: Najava -\nKompanija OSA Računarski inženjering doo uspešno je završila "OSA Road Show 2012" u okviru koga je predstavljen kompletan portfolio kompanije. Sve prezentacije su održane u Regionalnim i Privrednim komorama, i to u Beogradu, Novom Sadu, Nišu i Kraljevu. Cilj ovog Road Show-a bio je da se iskustvo stečeno za 23 godine poslovanja podeli i sa drugim kompanijama i to kroz prezentacije rešenja koje kompanija OSA zastupa.\nKompanija OSA Računarski inženjering doo uspešno je završila "OSA Road Show 2012" u okviru koga je predstavljen kompletan portfolio kompanije.\nSve prezentacije su održane u Regionalnim i Privrednim komorama, i to u Beogradu, Novom Sadu, Nišu i Kraljevu. Cilj ovog Road Show-a bio je da se iskustvo stečeno za 23 godine poslovanja podeli i sa drugim kompanijama i to kroz prezentacije rešenja koje kompanija OSA zastupa. Teme o kojima se govorilo na prezentacijama bile su:\nunidocs, osa računarski inženjering, dms resenja, stampa sirokog formata


0\tJuly 30, 2021 3:03 pm\n“Rat se promenio” protiv Kovida 19 zbog delta soja koji se veoma brzo prenosi, saopštili su američki Centri za kontrolu i prevenciju bolesti (CDC) i predložili slanje jasnijih poruka, obaveznu vakcinaciju zdravstvenih radnika i povratak univerzalnom nošenju maski.\nU dokumentu, pod nazivom “Poboljšanje komunikacije o inficiranju vakcinisanih i efikasnosti vakcine”, navodi se da je za deltu potreban novi pristup da bi javnost razumela opasnost – između ostalog i da se stavi do znanja da je verovatnoća da se nevakcinisani teško razbole ili umru 10 puta veća nego kod onih koji su primili vakcinu protiv koronavirusa.\n“Priznajte da se rat promenio. Poboljšajte poruke o riziku među vakcinisanima”, preporučuje se u dokumentu.\n“Visoki nivoi virusa sugerišu povećan rizik od prenošenja i izazivaju zabrinutost da, za razliku od drugih varijanti, vakcinisane osobe koje se zaraze deltom mogu da prenesu virus”, navela je u saopštenju direktorka CDC-a Rošel Valenski.\n“Danas smo registrovali više od pola miliona novih doza – što je najviši broj od prvog jula“, rekla je portparolka Karin Žan Pjer.\nNa prodaju Queen Size krevet, sto za kompjuter i TV Samsung 0


Provis „osvjetlio biznise“ brojnih klijenata u svijetu – Magazin Plus\nHome/-TopSLIDE/Provis „osvjetlio biznise“ brojnih klijenata u svijetu\nBusiness Magazine o visočkoj kompaniji: Provis „osvjetlio biznise“ brojnih klijenata u svijetu\nKompanija Provis iz Visokog pozitivan je primjer da se uz predan rad, profesionalnost, preciznost i kvalitetnom radnom snagom mogu pridobiti i najzahtjevnija svjetska tržišta. Njihov put prema uspjehu počeo je prije 20 godine, tačnije 1997. godine kada su otac i sin, Mustafa i Saša Smajlović osnovali kompaniju Provis, a osnovna djelatnost kompanije je proizvodnja svjetlećih reklama i ostalih reklamnih elemenata uz upotrebu najmodernijih i najkvalitetnijih materijala, alata i mašina. Najznačajniji proizvodi iz njihovog proizvodnog asortimana su 3D svjetleće LED reklame posljednje generacije, digitalna solventna štampa, brendiranje vozila i ostali srodni proizvodi. Od osnivanja do danas Provis niže uspjehe, a pod sloganom Light up your business, Provis je osvjetlio biznise brojnih klijenata u Bosni i Hercegovini, zemljama Evropske unije, Amerike, a najveći dio njihovih prihoda upravo dolazi sa inozemnog tržišta.\nOd New Yorka do Moskve\n„S ponosom možemo istaknuti da smo lider kako na domaćem tržištu tako i na tržištu regije, dok smo na prostorima EU visoko pozicionirani, naravno uz konstantan rast, razvoj i napredovanje ka vrhu. Proizvodi kompanije Provis su zastupljeni na skoro svim kontinentima, od New York-a do Moskve,“ za Business magazine kaže Saša Smajlović, direktor kompanije Provis.\nKontinuirani rast kompanije vezan je za konstantnu modernizaciju u vidu nabavke najmodernijih i najnaprednijih mašina i alata potrebnih za obavljanje djelatnosti. Razvoj kompanije je baziran na evropskim i svjetskim standardima iz oblasti vezanih za struku, jer sama proizvodnja i instalacija svjetlećih reklama zahtjeva angažman velikog broja stručnih lica: od mašinskih inženjera, inženjera elektro struke, inženjera građevine i saobraćaja, kao i inženjera hemije sa kojima vrše konstantnu saradnju. Trenutno su u fazi uvođenja ISO certifikata za prostore EU, kao i UL certifikata za prodajno područje američkog kontinenta.\n„Naši proizvodni kapaciteti su spremni za najzahtjevnija tržišta- EU, Amerika, Švicarska, Ujedinjeni Arapski Emirati. Ponosni smo što smo u svakom trenutku konkurentni sa najkvalitetnijim svjetskim kompanijama iz naše struke,“ dodaje Smajlović.\nKompanija upošljava 40 zaposlenika različitih profila: bravari, zavarivači, elektrotehničari kao proizvodno osoblje, te visokoobrazovani kadar kao što su magistri nauka iz oblasti mašinstva i elektrotehnike. Osim ulaganja u proizvodnju i modernizaciju, uposlenici kompanije Provis se usavršavaju iz dana u dan te se aktivno obrazuju i na različitim fakultetima i školama. Upravo su timski rad, uspješna organizacija i težnja ka najvišim primjenjivim standardima u struci ključni faktori na kojima počiva uspjeh kompanije.\nA o uspjehu ove kompanije najbolje govore njihovi klijenti koji su u njima prepoznali pouzdanog partnera.\n„Radili smo dosta velikih projekata, od kojih možemo izdvojiti na bh. tržištu: dm drogeriemarkt, Konzum, Sparkasse, Samsung, brendiranje Sberbank poslovnica za tržišta BiH, Hrvatske, Srbije i Crne Gore, brendiranje poslovnica bivšeg Merkur osiguranja za tržišta BiH i Austrije, brendiranje Cartier-a na svim kontinentima, brendiranje Adidas-a širom svijeta i još dosta toga,“ ističe Smajlović.\nNa pitanje da li je teško jednoj bh. kompaniji zadobiti povjerenje velikih klijenata kao što su Cartier, Samsung, Adidas, Smajlović kaže da je pojava jedne kompanije iz BiH kod velikih kupaca vrlo često popraćena sa skepticizmom jer su njihove asocijacije još uvijek vezane za nesretnu blisku prošlost. Međutim, nakon prvih koraka ka ostvarivanju saradnje, posjete kompaniji te nakon što se uvjere u njihov odgovoran i profesionalan pristup taj stav vrlo brzo izblijedi.\nKako bi olakšali svoj pristup evropskom tržištu, Provis je prošle godine osnovao kćerku firmu u Njemačkoj, PSS Lichtwerbung GmbH s kojom su se predstavili na najvećem i najznačajnijem sajmu za maloprodajne lance u Evropi- Euroshop Dusseldorf.\n„Njemačku firmu smo osnovali kao našu ispostavu u jednoj od najjačih svjetskih privreda, kako bismo olakšali plasman naših proizvoda do krajnjih i velikih kupaca, što nam je pošlo za rukom i što se pokazalo kao pravi poslovni potez,“ dodaje Smajlović.\nSmajlović ističe kako tekuću godinu predviđaju kao najuspješniju godinu od osnivanja kompanije, što dosadašnji rezultati i pokazuju, dok za naredne godine planiraju povećavati kako proizvodne tako i prodajne kapacitete.\nPromociju svojih proizvoda kompanija Provis vrši na više načina, a ponajviše učešćem i prezentiranjem kompanije na najvećim svjetskim sajmovima iz njihove struke, mada kako Smajlović kaže najbolja promocija je kvalitetan proizvod. A kada su u pitanju sajmovi, kompanija je učestvovala do sada na brojnim sajmovima, što će nastaviti i u narednom periodu. Tako su 2016. godine učestvovali na sajmu Fespa u Amsterdamu, prošle godine na sajmu Euroshop u Dusseldorfu, a ove godine osim Sajma privrede/gospodarstva u Mostaru, učestvovavali su i na sajmu Fespa u Berlinu.


Nepal: Pristalice maoista i policija se sukobili u Katmanduu\nHiljade pristalica maoista sukobilo se danas sa policijom u glavnom gradu Nepala tokom protesta protiv predsednika Rama Barana Jadava. U protestima je bilo povredjenih sa obe strane. Maoisti protestuju zbog predsednikove odluke da ne sprovede naredjenje prethodne vlade, na čijem čelu je bio vodja maoista Pušpa Kamal Dahal, da se smeni načelnik generalštaba Rukmangud Kataval. Zbog odbijanja predsednika da sprovede tu odluku Dahal je podneo ostavku na mesto premijera 4. maja i povukao svoju partiju iz koalicione vlade. Maoistički pobunjenici u Nepalu su pre tri godine položili oružje i uključili se u mirovni proces i kasnije u politički život zemlje, navodi Beta. Dahal, bivši pobunjenički vodja, optužio je šefa generalštaba Katavala da je poništio dogovor kojim se predvidja integrisanje bivših gerilaca u vojsku, kako se nalaže mirovnim procesom.


SAD obustavile istraživanja nafte i gasa u rezervatu na Aljasci - Američki izbori\nAmeričke vlasti u utorak su obustavile aktivnosti u vezi sa istraživanjem nafte i gasa u najvećem zaštićenom prirodnom području u Sjedinjenim Državama, na Aljasci. Time je poništena još jedna odluka bivše administracije i Amerika vraća fokus na borbu oko udaljenog regiona koji je dom brojnih divljih životinjskih vrsta, ali i bogato nalazište nafte.\nNaredba ministarke unutrašnjih poslova Deb Haland prati Bajdenovu odluku o privremenom odlaganju ovih aktivnosti, koju je predsednik doneo još prvog dana na toj funkciji. Navedena Bajdenova odluka upućuje da je potrebna revizija zaštite životne sredine, kako bi se otklonili potencijalni pravni nedostaci u programu koji je odobrila Trampova administracija.\nZvanična naredba koja je sada usledila stopirala je sve aktivnosti dok se ne završi ekološka analiza njihovih uticaja po životnu sredinu, kao i pregled odluke o njihovom odobrenju s pravne strane. Na taj način, moglo bi da dođe do trajnog zaustavljanja bušenja u najvećem zaštićenom prirodnom području u SAD, koje je pritom bogato naftom. Nakon izvršene potrebne pravne revizije, Ministarstvo navodi da su otkriveni pravni nedostaci u dodeljivanju prava bušenja u Nacionalnom utočištu za divlje životinje na severu Aljaske. Na taj način stopirana je kontroverzna odluka bivšeg predsednika Donalda Trampa o dodeli prava bušenja na 10 godina, samo dve sedmice pre nego što je otišao s dužnosti u januaru.\nPored toga što ovaj potez Ministarstva prati Bajdenovu raniju odluku, on takođe služi i za učvršćivanja predsednikovog kredibiliteta u pogledu njegove ekološke politike. „Predsednik Bajden veruje da su američka nacionalna blaga kulturni i ekonomski kamen temeljac naše zemlje i zahvalan je na hitnoj akciji Ministarstva unutrašnjih poslova da obustavi sve zakupe čekajući reviziju odluka donetih u poslednjim danima prethodne administracije, koje su mogle da promene karakter ovog posebnog mesta zauvek“, izjavila je nacionalna savetnica za klimu Bele kuće.\nOvo udaljeno utočište površine od nešto preko 19 miliona hektara dom je polarnih medveda, irvasa, snežnih sova i drugih divljih životinja, uključujući i ptice selice sa šest kontinenata. Republikanci i naftna industrija dugo pokušavaju da omoguće bušenje u ovom području s obzirom na to da leži na čak 11 milijardi barela nafte.\nIzvor fotografije https://www.westend61.de\n,,Mini super utorak“ – Bajden vs. Sanders


Koje dokumente trebate poneti sa sobom u avion? - Saveti za putnike - FAQ - eSky.rs\nKoje dokumente trebate poneti sa sobom u avion?\nPodelite Pošaljite putem e-pošte Poslednje ažuriranje: 21.06.2018\nMinistarstvo spoljnih poslova Republike Srbije podseća da uvek prilikom putovanja avionom neophodno je imati sa sobom pasoš.\nUkoliko putujete u zemlje van EEP (Evropski ekonomski prostor), Vaš pasoš mora važiti minimum 3 meseca unapred, a u nekim slučajevima (npr. ukoliko putujete u Keniju i Egipat), minimalno 6 meseci nakon datuma povratka.\nUkoliko je pasoš oštećen ili mu je istekao datum važenja, ni u kom slučaju nije mogući prelazak granice i u takvoj situaciji putniku neće biti dozvoljeno da se ukrca u avion i neće imati pravo na refundaciju avio karte.\nPosedovanje adekvatnog, važećeg identifikacionog dokumenta (pasoš ili za građanje EEP-a – lična karta) je apsolutno neophodno prilikom putovanja u inostranstvo.\nPre započinjanja putovanja obavezno proverite vizni režim zemlje u koju letite (proverite informacije o trenutno važećem viznom režimu)\nNezavisno od viznog režima u zemljama gde putujete, proverite obavezno i uslove tranzitiranja u zemljama gde presedate. U nekim zemljama je potrebna tranzitna viza za građanje određenih zemalja (npr. u Sjedinjenim Američkim Državama, Velikoj Britaniji).\nNaši konsultatni mogu Vam dati osnovne informacije o tome da li je viza neophodna i koja vrsta vize je potrebna. Treba imati na umu da se eSky ne bavi izdavanjem viza i da nije u mogućnosti dati detaljne informacije po ovom pitanju.\nElektronski broj karte i boarding karta\nPreporučljivo je imati broj (šifru) rezervacije ili broj elektronske karte prilikom dolaska na aerodrom jer u mnogome može olakšati proces čekiranja. Nedostatak broja rezervacije ili broja elektronske karte može uzrokovati problem u uparivanju putnikovog prezimena sa spiska putnika sa prezimenom u putnoj ispravi i kao rezultat zabranu ulaska u avion.\nUkoliko putujete sa avio kompanijama poput Ryanair-a, Wizz Air-a ili EasyJet-a možete uraditi Vaš check-in putem eSky sajta. Detaljno uputstvo i link za čekiranje primićete u mejlu zajedno sa Vašom elektronskom kartom. Link preusmeriće Vas na sajt gde možete naći formular za check-in – nakon popunjavanja podataka primićete mejl sa potvrdom odrađenog čekiranja i bording kartom. Nemojte zaboraviti odštampati taj dokument i poneti ga sa sobom na let zajedno sa putnom ispravom koju ste koristili za vreme čekiranja.\nVaučer za hotel\nVaučer za hotel koji ste primili na svoj mejl treba odštampati i poneti na put kao dokaz o uplaćenom smeštaju. Na osnovu odštampanog vaučera putnicima uručuje se ključ za njihovu sobu.\nNakon što nabavite polisu osiguranja putem eSky portala, primićete dokument na mejl koji ste naveli. Trebate ga odštampati i za vreme putovanja uvek nositi sa sobom kao dokaz da posedujete putno osiguranje. Ukoliko nemate osiguranje proverite kako odabrati odgovarajuću polisu.\nNa letovima za neke destinacije ili u određenim okolnostima, neophodno je da putnici ponesu sa sobom određene dokumente kojima mogu dokazati da ništa ih ne sprečava da uđu u avion. Ovde se radi o dokumentima kao što su:\nLekarska potvrda kojom se dokazuje da trudna žena može putovati avionom (najčešće neophodna od 28. nedelje trudnoće, ali je vredi imati i ranije)\nPotvrda o vakcinaciji (ukoliko su vakcine potrebne u zemlji u koju putujete ili u zemljama gde presedate)\nDozvolu za prevoz nepraćenog deteta od strane aviokompanije (ukoliko dete putuje bez staratelja)\nPotvrda od veterinara i pasoš za životinju (ukoliko putujete sa kućnim ljubimcem)\nDozvola za prevoz oružja (ukoliko nosite sa sobom npr. oružje za lov)


Vatrogasci Beograda dobili nova vozila | Glas javnosti\nPočetna > Beograd > Vatrogasci Beograda dobili nova vozila\nBEOGRAD - Vatrogasno-spasilačkoj brigadi Beograda uručena su dva nova specijalna vozila za gašenje požara na nepristupačnijim terenima, kojima se brže stiže na mesto požara.\nReč je o vozilima marke "tojota", manjim od uobičajenih vatrogasnih kola, sa pumpama visokog pritiska od 100 bara, koja će se prva slati na mesto požara i koja su dovoljna za gašenje u prvih 15 minuta dok ne dođu i ostala veća vatrogasna kola.\nVozila su uručena u Nastavnom centru "Makiš", a obezbeđena su sredstvima Ministarstva unutrašnjih poslova (MUP) Srbije.\nNačelnik Sektora za vanredne situacije MUP Predrag Marić rekao je tom prilikom da će nova vozila služiti za gašenje požara između ostalog na stadionima i sportskim objektima, gde je ranije bilo problema da se priđe.\nSektor za vanredne situacije je prvi put dobio svoj budžet i do kraja godine vatrogascima će biti obezbeđene nove uniforme, a nakon toga će se nabavljati i nova vatrogasna vozila, naveo je Marić.\n"Uniforme su stare sedam godina i država prvo treba da obezbedi vatrogascima da dostojanstveno rade svoj posao, a nakon toga će se obnavljati vozila", kazao je on.\nPrema rečima Marića, 7. septembra u Beogradu će biti organizovana i velika donatorska konferencija.\nKomandir Vatrogasno-spasilačke brigade Beograda Mile Jovičić je naveo da nova vozila imaju nosivost od 400 litara vode i 30 litara ekstrata za gašenje i da su pogodna za gašenje početnih požara na građevinskim objektima.\n"Pogodna su i za velike gužve, pa ćemo prvo njih slati jer su dovoljni za gašenje požara u prvih 15 minuta dok ne dođe još kola", rekao je on.\nJovičić je apelovao na građane da ne pale đubre i ne bacaju upaljene pikavce zbog visokih temperatura i veće mogućnosti za požare na otvorenom.\nMarić je kazao i da je Sektor za vanredne situacije tražio od Vlade da se odobri nabavka 15.000 protivgradnih raketa u vrednosti od 500 miliona dinara i da će odluka o tome biti poznata posle današnje sednice vlade.


Državni tužilac Australije poriče optužbe za silovanje\nTanjug 3. marta 2021. 09:05\nKANBERA – Državni tužilac Australije Kristijan Porter potvrdio je da je on taj, do sada neimenovani ministar kabineta, čiju ostavku traži deo javnosti nakon navoda da je silovao tinejdžerku (16) pre više od 30 godina, i negirao je sve optužbe, prenosi CNN.\nNa konferenciji za novinare Porter je saopštio da je on član kabineta koji je optužen za silovanje i snažno je negirao optužbe i sve što je u javnosti izneto protiv njega, ali i poručio da neće podneti ostavku funkciju, već će samo uzeti kraće odsustvo.\n„Ako odstupim sa svoje funkcije zbog navoda o nečemu što se jednostavno nije dogodilo, tada bilo koja osoba u Australiji može izgubiti svoju karijeru, posao, životna postignuća i to sve na osnovu ničega više od optužbe“, rekao je Porter, prenosi CNN.\nPolicija Novog Južnog Velsa u utorak je saopstila da je zatvorila istragu o navodima za silovanje koje je izvršio Porter, jer nema dovoljno relevantnih dokaza za njen nastavak.\nCNN prenosi da je ovaj slučaj izašao na videlo nakon što su izjave navodne žrtve silovanja anonimno poslate u kabinet premijera i dve poslanice iz opozicionih partija u proteklih nedelju dana.\nSenatorka stranke Zeleni, Sara Hanson Jang, kojoj je poslata jedna od kopija izjave, rekla je za CNN da je tada još neimenovanog ministra jedna žena optužila za silovanje koje se dogodilo kada je ona imala 16 godina i da je navodna žrtva preminula u 49. godini u junu 2020.\nPremijer Australije Skot Morison u ponedeljak je stao uz optuženog Portera, čiju ostavku je tražio deo javnosti, i rekao je da je on oštro i u potpunosti negirao sve navode u vezi silovanja i dodao da je slučaj prepušten policiji, prenosi CNN.


FRANCUSKA: Šta se sve menja od 9. avgusta uvođenjem KOVID PASOŠA! – Naši u svetu\nObjavljeno 02/08/21 u 20:00\nFoto: Tanjug (AP Photo/Haven Daley)\nFrancuska je od 21. jula uvela obavezno pokazivanje takozvanog Kovid zdravstvenog pasoša za ulazak u bioskope, muzeje, na sportske utakmice i druga kulturna dešavanja u Francuskoj gde ima više od 50 ljudi. Međutim od 9. augusta ovaj dokaz će biti potreban i za neka druga mesta poput aviona, vozova i međugradskih autobuskih linija, restorana i kafića, pa čak i za restoranske bašte, prenosi “Nova.rs”.\nFoto: Tanjug (AP Photo/Bob Edme, File)\nKontroverzno produženje ovih pravila koja će stupiti na snagu 9. augusta već je izazvalo proteste, ali vlada je odlučna u svojoj nameri da ovakva mera bude ključni deo borbe protiv Kovida-19. Ustavno veće, najviše zakonsko telo u Francuskoj, doneće odluku o novoj odluci 5. augusta. Vlada je uverena da će ova odluka biti odobrena i izjavila je da će omogućiti jednu sedmicu prilagođavanja za poslovne subjekte kako bi uskladili svoj rad sa novim pravilima, javlja AFP.


Švedski eksperiment nije pomogao privredi - NAJGORA RECESIJA od 1940.\nŠvedski eksperiment nije pomogao privredi – NAJGORA RECESIJA od 1940.\nŠvedski bruto domaći proizvod blago je opao u prvom tromesečju, pokazale su prve statističke procene, ali podaci za drugo tromesečje već najavljuju ozbiljne posledice pandemije koronavirusa.\nU prva tri meseca švedski BDP pao je samo 0,3 odsto u odnosu na isti period prethodne godine, objavila je Državna kancelarija za statistiku.\nNa godišnjem nivou porastao je za 0,5 odsto. Ekonomija je počela da usporava već krajem 2019., nakon višegodišnjeg brzog rasta.\nIako Švedska nije pratila druge evropske zemlje u merama potpune izolacije, pandemija i potezi drugih vlada poremetili su lance snabdevanja i prisilili kompanije da otpuste desetine hiljada radnika.\nTo je uticalo i na švedsku ekonomiju, pa su tako podaci o industrijskoj proizvodnji u martu pokazali naglo usporavanje a u aprilu su aktivnosti u proizvodnom sektoru potonule na najniži nivo od finansijske krize.\nŠvedska vlada već je obećala više od 100 milijardi švedskih kruna (10,18 milijardi dolara) pomoći kako bi ublažila posledice pandemije u ekonomiji, a ponudila je i dodatnih 550 do 600 milijardi kruna kredita i garancija.\nCentralna banka nije snižavala ključne kamatne stope ali je uvela niz mera, uključujući kredite u dolarima i krunama i prošireni program kupovine imovine.\nVlada očekuje da će se rast privrede u ovoj godini smanjiti oko sedam odsto, u najgoroj recesiji od 1940. godine. U 2021. predviđaju snažan oporavak.\nZajedno prevazilazimo sve izazove!


U saradnji sa kancelarijom Microsoft-a u Srbiji tim QUANTUM-AutoMARKET-a uspešno je preselio hosting svojih aplikacija na Azure platformu.\nMicrosoft Azure je uslužna platforma koja omogućava upotrebu hardverskih resursa u Microsoft data centrima u kombinaciji sa Microsoft softverskim proizvodima i servisima specijalizovanim za upotrebu u cloud-u.\nVažno je napomenuti da se ovde ne radi o virtualizaciji mašina, procesu koji je već više godina dostupan na raznim Cloud platformama. U saradnji sa Microsoft-om napravljen je jedan od prvih sistema na ovim prostorima koji potpuno integrisan sa Azure platformom i koristi infrastrukturu kao servis.\nObzirom na naše opredeljenje da proizvodi u usluge koje nudimo tržištu budu uvek u skladu sa najnovijijim tehnologijama, prelazak na Azure još jednom potvrđuje da tim QUANTUM-AutoMARKET-a i dalje ostaje dosledan principima definisanim od prvog dana našeg postojanja.\nTokom razvoja naših proizvoda često nam se događa da dostižemo granicu tehničkih mogućnosti hardvera i softvera koji je trenutno aktuelan na tržištu. Prelaskom na Azure pitanje hostinga smatramo rešenim na duži vremenski period zbog jednostavne skalabilnosti neophodnih resursa. Jedan od bitnih faktora za donošenje ove važne odluke je i mogućnost geo-replikacije angažovanih resursa. Obzirom na nove zahteve tržišta, da sarađujemo sa korisnicima koji nisu iz Evrope, dobijamo neophodnu fleksibilnost za jednostavno grananje kapaciteta na teritorije koje su nam poslovno interesantne. To ujedno omogućava i našim partnerima, da ukoliko imaju filijale na različitim lokacijama širom sveta, mogu jednostavno i brzo da počnu sa upotrebom našeg softvera uz sinhronizaciju informacija u različitim državama/kontinentima u realnom vremenu kao i da računaju na konekciju sa serverom koji je geografski njima najbliži.\nPredanost kojom je tim Microsoft-ovih inženjera pristupio realizaciji projekta našeg prelaska na Azure, uliva nam poverenje da ćemo zajedno unapređivati našu saradnju i da će svi učesnici u ovom projektu veoma brzo imati priliku da u svakodnevnom radu osete prednost nove usluge.\nI u budućnosti ćemo slediti filozofiju da je upotreba novih tehnologija u našim proizvodima i poslovanju jedini i siguran put ka pružanju visoko profesionalne usluge kojom će naši korisnici biti zadovoljni i koja će im omogućiti konkurentnost u odnosu na okruženje u kojem posluju.


Evo primera: recimo, neko levo smetalo u nekom javnom ili polujavnom preduzeću čiji su većinski vlasnici građani opštine (lokalna samouprava smo mi) smatra da oni nemaju prava da znaju koliko zaposleni u tom preduzeću zarađuju i na koji način troše novac firme. Žalosno je što tako ne misle samo needukovane i neupućene osobe koje ne bi da „narod“ sazna za koliko para rade tako malo koliko rade.\nJoš jedan primer: u lokalnoj samoupravi novinari koji imaju ozbiljnija pitanja, recimo, o kakvoći trošenja budžetskog novca, treba da pošalju dopis nadležnima u opštini, pa će možda za oko dve nedelje dobiti podatke i traženu dokumentaciju, a možda i ne. Tražena dokumentacija uglavnom je teško „uhvatljiva“ (primera radi kompletna dokumentacija o javnim nabavkama, ponuđačima i merilima za izbor ovog, a ne onog ponuđača, ne dostavlja se novinarima ili građanima, svejedno).\nŠlag na torti je jedna kardinalna priča: novinar Bečejskog mozaika je pre dve ili tri godine zatražio od direktora jedne ustanove u Bečeju koja se bavi zbrinjavanjem starih ljudi, podatke o poslovanju ustanove, o plati zaposlenih na čelu sa direktorom, pozivajući se na Zakon o slobodnom pristupu informacijama od javnog značaja. Direktor je odbio da da podatke uz komentar da ga ne interesuje taj zakon! Nakon dugotrajne procedure i nekoliko meseci upućivanja žalbi povereniku za dostupnost informacija Rodoljubu Šabiću, naravno, bio je prinuđen da dostavi tražene podatke i dokumenta novinaru.\nŠta se desilo sa slobodnim pristupom informacijama?\nGrađanin (novinar) ne bi trebao da moli kako bi došao do navedenih podataka i da ih potom ne dobije, jer po zakonu ima pravo na slobodan pristup informacijama od javnog značaja. I na to da ih dobije bez zahteva. Naime, po zakonu iz 2007. godine, opštine, državne ustanove – tu su i one sa javnim ovlašćenjima koje postoje radi zadovoljenja neke potrebe građana – moraju najmanje jednom godišnje da objave informacije o svom radu na jednom mestu, u informatoru o radu. Informator mora da sadrži sledeća poglavlja, po mogućstvu u ovom redosledu: sadržaj, osnovne podatke o informatoru, organizacionu strukturu organa, opis funkcija starešina, opis pravila o javnosti rada, spisak najčešće traženih informacija od javnog značaja, opis nadležnosti, ovlašćenja i obaveza, opis postupanja u okviru nadležnosti, ovlašćenja i obaveza, navođenje propisa, usluge koje organ pruža zainteresovanim licima, postupak radi pružanja usluga, pregled podataka o pruženim uslugama, podatke o prihodima i rashodima, podatke o javnim nabavkama, podatke o državnoj pomoći, podatke o isplaćenim platama, zaradama i drugim primanjima, podatke o sredstvima rada, čuvanje nosača informacija, vrste informacija u posedu, vrste informacija kojima državni organ omogućava pristup, informacije o podnošenju zahteva za pristup informacijama.\nZakoni se, kako je rečeno na početku teksta, ne poštuju u celini ili delimično ni u Bečeju. Izgleda da „predstavnici države“ kriju mnoge informacije kao zmija noge. Lako je doneti zaključak: jer nešto žele da sakriju od onih koji ih izdržavaju.\nRecimo, opština Bečej je 11. januara 2011. godine objavila informator o radu za 2010. godinu na svom zvaničnom sajtu, na srpskom jeziku, na ćirilici, i na mađarskom jeziku. Međutim, odmah na početku, datum objavljivanja nije jasan, jer na naslovnoj strani informatora stoji 11. januar, a u samom dokumentu piše da je objavljen 15. decembra 2010. godine.\nInformator manje-više odgovara zahtevima propisa, međutim, u njemu ne postoji jedno važno i obavezno poglavlje: spisak najčešće traženih informacija od javnog značaja (novinar Mozaika dva puta je „prelistao“ informator na internetu, a to poglavlje nije uspeo da nađe), tako da javnost ne zna da li su građani bilo šta hteli da saznaju od radu opštine, i ako jesu, šta je to bilo. A zahteva je svakako bilo, makar znamo za one koje su Opštinskoj upravi upućivali novinari Bečejskog mozaika.\nPostojanje tog poglavlja u informatoru je veoma važno, jer je njegova svrha da se čitaoci unapred upoznaju sa pitanjima koja se najčešće postavljaju državnom organu, bilo zato što će tako i sami dobiti odgovor koji ih zanima, ili zato što će dobiti ideju o tome kakve informacije bi od organa mogli tražiti. A „organ“, je li, ne bi da „ohrabruje“ građane da postanu znatiželjni.\nDakle, stiče se utisak da je najbolnija tačka i bečejske opštine slobodan pristup informacijama, jer je u informatoru poglavlje o tome „preskočeno“, s tim da je na drugom mestu objašnjeno šta i kako mogu građani da traže od opštine, međutim, objašnjenja nisu dovoljno precizna – pitamo se da li je to slučajnost. U uputstvu o izradi informatora o slobodnom pristupu informacijama od javnog značaja, između ostalog, piše da je državni organ obavezan da precizno opiše sve vidove podnošenja zahteva i bitne kontakt podatke za podnošenje zahteva, kao što su poštanska adresa, broj faksa, adrese za prijem elektronske pošte, tačno mesto (npr. adresa, broj šaltera ili kancelarije) i vreme u kojem se zahtev može podneti usmeno na zapisnik (ovaj deo nedostaje u bečejskom informatoru).\nRezultat neažuriranja: neistina\nDrugi ozbiljan nedostatak informatora opštine je da nije ažuriran, mada ažuriranje je izričito zahtevano. U informatoru ima bajatih podataka, navešćemo samo jedan, piše da je načelnica finansijskog odeljenja opštine Angelina Horvat. To nije istina. Nedavno postavljena načelnica je Ildiko Brusnjai.\nPrema uputstvu o objavljivanju informatora, ovaj dokument treba da se ažurira najmanje jednom mesečno, a potrebno je i da budu navedeni datumi ažuriranja. To su Bečejci „zaboravili“ da učine.\nS druge strane, informator o radu treba da se izradi najmanje jednom godišnje. Ukoliko je naš bečejski objavljen 15. decembra prošle godine, opština je već (13. decembar, kada nastaje ovaj tekst) zakasnila sa objavljivanjem ovogodišnjeg. Međutim, umesto izrade novog informatora, postoji mogućnost – a ni tu mogućnost lokalna samouprava nije iskoristila – ažuriranja. U uputstvu za izradu informatora navodi se da se teži tome da informator o radu bude trajni dokument koji se prema potrebi ažurira (najmanje jednom mesečno) i tako neće morati svake godine da se izdaje novi informator o radu. Nadležni u lokalnoj samoupravi Bečeja niti su ažurirali informator o radu, niti su izdali novi, te su time prekršili propis kojim se ova oblast uređuje.\nPreduzeća i ustanove pojma nemaju\nMnogo neodgovornije od opštine ponašaju se državne i opštinske institucije i javna preduzeća – svi su takođe trebali da objave informatore o radu, s istim podacima kao i opština, ili su imali mogućnost da više njih objavi zajednički informator. Ni to se nije desilo.\nInače, informatori o radu treba da budu objavljeni na internet stranicama onih organizacija koje poseduju vebsajt, a one koje ne poseduju, mogu to da urade na tuđem sajtu. Uputstvo o izradi informatora o radu kaže: „Državni organ koji poseduje, zakupljuje ili po drugom osnovu, sam ili sa drugima, koristi veb-prezentaciju (internet stranicu), obavezan je da na toj veb-prezentaciji objavi informator. Informator se na veb-prezentaciju iz stava 1. ove tačke postavlja tako da naziv ’informator o radu’ bude uočljiv na početnoj strani ili na prvoj strani nakon strane dobrodošlice, kao deo osnovne ponude (menija) ili u vidu posebne oznake (baner). Državni organ koji ne poseduje, ne zakupljuje i ne koristi veb-prezentaciju dužan je da zatraži od drugog odgovarajućeg državnog organa (npr. organa koji mu je poverio vršenje javnih ovlašćenja, organa koji vrši poslove nadzora nad tim organom i slično) da objavi informator na svojoj veb-prezentaciji“.\nBečejska javna preduzeća i ustanove ne poštuju tu obavezu (informatori nikako nisu uočljivi na njihovim sajtovima), a recimo, Direkcija za izgradnju (bivši Stankom) nema ni internet stranicu, kao ni Gradski muzej.\nToliko o javnosti i transparentnosti. A javnost i transparentnost su protivotrovi korupcije.\nViše iz ove kategorije « Po ko zna koji put: Grafiti mržnje na zidu škole\tNa sednici bečejskog parlamenta u utorak: Još jednom izmenjen budžet opštine – biće para za toalete i za plate »


Grad Pirot, projektno finansiranje medija Projekat “Jedna cipela u gradu, druga u selu – povratak na selo, logičan proces našeg društva” - Pirot Plus Online\n02. jun 2017. 05:00 Projekti Pirot Plus Online\n8. Milan Krkobabić, ministar bez portfelja zadužen za regionalni razvoj\nO temi vraćanje zadruga u život, već smo radili jednu reportažu u telefonskom razgovoru sa Milanom Krkobabićem. On je boravio u Pirotu, u Okrugu, gde je najavio oživljavanje srpskog zadrugarstva i da će u naredne tri godine u 500 velikih sela u Srbiji biti formirano 500 zadruga. Grad Pirot se nalazi na spisku gradova gde će se raditi na obnavljanju zadruga. Milan Krkobabić je boravio u Pirotu i to je bila prilika da temu o zadrugama obradimo na detaljan način. Inače, da podsetimo, on je rekao da će Država Srbija učestvovati u formiranju tih zadruga sa jednom vrstom pomoći do 50.000 evra. To će biti dovoljna sredstva da se pokrenu ključne stvari, da se uloži u osnovna sredstva i da se zaokruži proces proizvodnje. Planirano je da bude otvoren konkurs koji će trajati do 1. oktobra, a maksimalan iznos pomoći za osnivanje novih zadruge biće šest miliona dinara, a postojeće 12 miliona dinara.Zadruge će biti za one koji se bave stočarstvom, ratarstvom, voćarstvom i slično. On je najavio da će biti izmenjen Zakon o zadrugama, a sve kako bi ponovo oživeo duh zadrugarstva i ponovo bio dominantan u Srbiji. Ministar je rekao da je problem u tome što su sadašnji zakon iz 2015. pisali očigledno ljudi koji nikada nisu videli njivu ili staju i da su samo prepisivali neka zakonska rešenja.\nKrkobabić je naglasio da je cilj da se oživi srpsko selo tako što će se mladi vratiti na selo. Ovo je i cilj našeg Projekta.\nPrisustvo zadrugara, bivših i sadašnjih, predstavnika lokalnih samouprava Pirotskog okruga, poljoprivrednika i stručnih saradnika za poljoprivredu današnjem sastanju u Pirotskom okrugu dovoljno svedoče o zainteresovanosti za oživljavanje i razvoj poljoprivrede kao jedne od najvažnijih privrednih grana i nedovoljno iskorišćenog potencijala naše Republike.\nPrisutne je najpre pozdravila načelnica Pirotskog okruga , Dragana Tončić, zadovoljna odzivom ljudi i spremnošću da se o ovoj ozbiljnoj temi razgovara.\nMinistar bez portfelja zadužen za regionalni razvoj, Milan Krkobabić, najavio je oživljavanje srpskog zadrugarstva i da će ovo biti godina kada treba izvući pouke iz toga koliko su zadrugari spremni za obnovu, ali i same lokalne samouprave. Država je obezbedila dovoljno para, kaže Krkobabić, kako bi se ciljevi realizovali.\nJedno od pitanja bilo je i ko će, uglavnom, činiti komisiju za raspodelu para.


Otvoren sajam "Agro Beograd": Pašalić i Nedimović posjetili štand Srpske | BL Portal\n27. Januara 2022. 14:37\nMinistri poljoprivrede, šumarstva i vodoprivrede Republike Srpske i Srbije Boris Pašalić i Branislav Nedimović posjetili su štand Srpske u okviru Međunarodnog sajma voćarstva, povrtarstva i vinogradarstva “Agro Beograd”.\nSa Pašalićem i Nedimovićem su bili i resorni ministri iz Albanije i Sjeverne Makedonije, kao i zamjenik gradonačelnika Beograda Goran Vesić, a prilikom posjete su upoznati o proizvodima 50 poljoprivrednih proizvođača iz Republike Srpske, koji prvi put nastupaju na ovom sajmu.\nNa zajedničkom štandu Republike Srpske proizvode su predstavili poljoprivredni proizvođači iz sedam poljoprivrednih klastera – od Krajine, preko Semberije, Romanije, do Hercegovine.\nU Beogradu je danas počeo Treći međunarodni sajam voćarstva, povrtarstva i vinogradarstva “Agro Beograd”, koji su otvorili Nedimović i Pašalić sa resornim ministrima iz Albanije i Sjeverne Makedonije.\nNa Sajmu će se predstaviti čak 500 izlagača iz Srbije i svijeta.\nU hali dva se, osim izlagača iz Rusije, na zajedničkom štandu Republike Srpske predstavilo oko 50 kompanija i veliki broj individualnih poljoprivrednih proizvođača, koji će imati priliku da međunarodnoj javnosti predstave svoje proizvode i potencijale koje Srpska može da ponudi.\nNa Sajmu, koji će trajati do subote, 29. januara, Rusiju predstavljaju izlagači iz Moskovskog regiona, a pridružiće im se izlagači i kompanije iz Italije, Španije, Holandije, Švajcarske, Njemačke i drugih zemalja.\nTags: Agro Beograd, Boris Pašalić, Branislav Nedimović, štand Srpske\nVlada donijela odluku: Povećanje penzija za četiri odsto u Srpskoj\nUprkos energetskoj krizi: Snabdijevanje gasom Srpske i BiH pouzdano\n14. Maja 2022. 11:59\nTranzitom preko Ukrajine: “Gasprom” šalje normalnu količinu gasa\n14. Maja 2022. 11:24


1 MZT Skopje Aerodrom\t 2\t 0\t 4\n3 Split\t 1\t 1\t 3\n4 Rogaška\t 1\t 1\t 3\n5 Helios Suns Domžale\t 1\t 1\t 3\n6 OKK Novi Pazar\t 1\t 1\t 3\n7 Sutjeska\t 1\t 1\t 3\n8 HKK Široki\t 1\t 1\t 3\n9 Lovćen 1947 Bemax\t 1\t 1\t 3\n10 Dynamic VIP PAY\t 1\t 1\t 3\n11 Spars Sarajevo\t 0\t 2\t 2\n12 Sloboda Tuzla\t 0\t 2\t 2\nPeta nedelja priprema, počinju utakmice\nčetvrtak, 08 septembar 2011 11:53\nKošarkaši našeg kluba uspešno sprovode već petu nedelju priprema za narednu sezonu, čije je početak zakazan za 8. oktobar. Trener ekipe Borca, Raško Bojić je u mogućnosti da sprovede svoje zamisli u pripremnom periodu, pošto je formirana osnova tima za narednu sezonu. U narednim danima se očekuju potpisivanje ugovora sa još nekoliko značajnih pojačanja, u vidu iskusnih i proverenih igrača. Takođe, očekuje nas i više pripremnih utakmica čiji je raspored u nastavku...\nSmena na mestu predsednika KK Borca\nutorak, 06 septembar 2011 14:11\nOd poslednje Skupštine kluba, održane 23. avgusta 2011. godine, Košarkaški klub Borac je bez predsednika. Naime, na pomenutoj sednici Skupštine usvojena je ostavka dugogodišnjeg predsednika KK Borca i najveće legende našeg kluba, Radmila Mišovića. Bivši predsednik je ostavku podneo još u toku prethodne sezone, a kao razlog podnošenja ostavke naveo je tešku finansijsku situaciju u klubu i nezainteresovanost sponzora za ulaganje. Bivši predsednik je obavljao ovu funkciju sve do kraja sezone, kako se ne bi destabilizovala ekipa u borbi za opstanak.\nIvan Žigeranović i Nemanja Prolović novi igrači Borca\nutorak, 30 avgust 2011 23:43\nKošarkaški klub Borac potpisao je ugovore sa dva nova igrača i tako započeo formiranje tima za narednu sezonu. Reč je o iskusnim i proverenim novim-starim igračima Borca, Ivanu Žigeranoviću i Nemanji Proloviću. Igrači su od početka pripremnog perioda u trenažnom procesu sa ekipom Borca, tako da su već upoznati sa koncepcijom, ritmom rada i ciljevima trenera Raška Bojića.\nPodvučena crta sezone 2010/11\nNovi korak ka opstanku\nBez šanse za pobedu u Beogradu\nNikola Pešaković: "Moramo osigurati opstanak"\nStrana 295 od 311